Zergen zakua | Autogestioa\n← Lan merkatua eta goi mailako prestakuntzaren zenbait erronka\nErreskatearen itzal iluna →\nBerrian argitaratua (egitura saila), 2012ko azaroaren 11an.\nResumen: Pese a la retórica de la derecha (y de la izquierda parlamentaria) de bajar los impuestos, son ellos quienes los suben descaradamente. Además, suben los indirectos, los que más afectan a las clases populares. En las siguientes líneas se hace un análsisi sobre como están tratando la cuestión desde las instituciones.\nEz dira garai onak zerga kontserbadorismoren alde daudenentzat. Hilaren 6an AEBn ospatutako hauteskundeetan, badirudi Tea Party-k duen indarra murriztu dela. Hemendik hurbilago, zerga arloan, dagoen joera hauek igotzea da, krisia dela eta estatuek dituzten arazoengatik, besteak beste.\nAste hasieran Frantziako gobernuak zergen inguruan aldaketak egingo dituela esan du. Aldaketa gehienak zeharka motakoetan izango dira. Aipatu den lehena balio erantsiaren gaineko zerga izan da, arrunta %20ra igoz eta murriztua %10era. Baina badira igoko diren beste zerga batzuk, eragin zuzena izango dutenak herritarren patriketan. Erretzea eta edari alkoholdunak kontsumitzea garestiagoa izan eta telebista izatearen kostua handituko da, besteak beste.\nEspainiako gobernuburuak gai honi buruz ere mintzatu da aste honetan. 2014an pertsona fisikoen errentaren gaineko zerga jaistea gustatuko litzaiokela esan du, eta etorkizunean neurria berrikusiko duela. Gainera, ez du uste zerga igoera berriak aplikatuko dituenik, igoerak baztertu barik. Usteak, erdi ustel: 2011an zergak ez zituela igoko esan, eta bueltan BEZa %21ra igo zuen. Etorkizuneko neurriei buruz hitz egiten duenean, nork daki ze neurri hartuko duen. Hori bai, ziurrenik erabakia ez da herritarrontzako positiboa izango.\nEuskal Herrira bueltatuz, lehen aipatutako zerga igoeren joera ere bogan dago. Gipuzkoako Aldundiak aberastasunaren eta fortuna handien gaineko zergaren proiektua onartu du, bertoko eragile sozioekonomikoak neurriaren alde edo kontra agertuz. Batzuk, enpresak zigortuko dituelako. Beste batzuk, interes propagandistiko hutsa duen zerga delako, hauen ustez zerga berriak ez baitu aldaketa esanguratsurik aurkezten. Neurri hau entzutetsua izaten ari dela da guztiek ados dauden puntu bakarra da. Bizkaian, aldiz, uraren prezioa bataz besteko %10 igoko du Ur Partzuergoak, honen hitzetan europar araudira egokitzeko asmoz. Azken urteotan garestitzea nabarmena egin da, araudi honek eskatzen baitu zerbitzuaren prestazio kostua erabiltzaileek jasatea. Neurri honi buruz, zarata eta berri gutxi.\nZerga igoerak, zerga berriak, tasen hazkundea… eztabaida nagusia ezkutatzen dute: zein da zerga sistemaren helburua? Eta zein izan beharko litzateke? Hor dago koska.\nZergak, zuzenak edo zeharkakoak izan daitezke. Lehenengoek zergapekoen finantza egoera espezifikoa kontutan hartzen dutela; bigarrenek, aldiz, proportzio berean zergapetuz aberatsak zein herritar apalak. Progresibo, proportzionala edo erregresiboak izan daitezke baita ere. Gizartearen helburua errentaren banaketa justu bat izatea bada, zerga sistema zuzena eta progresiboa izan beharko litzateke. Akaso ez al da hori gure gizartearen oinarrizko xede bat?\nAzken aldian hartutako neurriek helburu honen aurka doaz. BEZaren kasua aipagarriena da, baina ez bakarra. Frantzian enpresei zuzendutako zerga-kreditu lerro bat zabalduko dute, ekonomia sustatzeko; baina honen ordaina zeharkako zerga erregresiboen igoera izango da. Hauxe al da hartu beharreko bidea? Hots, ekonomia sustatzeko eta administrazio ezberdinen finantza arazoak eta zuloak estaltzeko horrelako zerga igoerak aplikatzea da bide bakarra?\nAmaitzeko, presio fiskala aipatu behar: ekonomian sortzen den ehun euroetatik, administrazioek zenbat eskuratzen duten. 2009an, Euskal Autonomi Erkidegoan eta Nafarroan %29,3 zen, Europar Batasuneko bataz bestekoa %38,4 izanik: badago bertoko administrazioen sarrerak handitzeko aldea krisi garaian. Gauza da nola handitu, zerga zuzenen, zeharkakoen edo gizarte kotizazioen bidez. Horretarako, zerga sistemari buruz eztabaidatu behar da, honen helburua zein den argi utziz.\nPost hau analisia, Berria, Ekonomia, estatua, Orotarikoa atalean eta BEZ, pnv, pp, tea party, zergak laburpen hitzekin publikatua izan da. Gogokoetara gehitzeko lotura iraunkorra.


Dena taldeak badu debuteko diskoa - Deia\nDena taldeak badu debuteko diskoa\nimanol fradua 27.10.2020 | 01:05\n147 lagunen ekarpena lortuta, Dena taldeak diskoa kaleratu ahal izan du. Klik Klak\n147 lagunen ekarpena lortuta, Dena taldeak diskoa kaleratu ahal izan du.\nCrowfunding delako tresna baliatuz, ondarroako talde gazteak lehen lana argitaratu du: 'Ezer sentitzeko'\nBETIDANIK herriko ezagun, Xabat Ituartek, Unai Aretxabaletak eta Beñat Eizagirrek oso gazte zirelarik erakutsi zuten musikarako grina. Lehendabizi musika eskolan, ikasten; baina aurrerapausoa eman zuten 2017an, Dena talde osatuta. Orain, salto nabaria eman dute, Ezer sentitzeko debuteko diskoa kaleratuz. Rock alternatiboa edo post-hardcore estiloari eutsita, nahiz eta beste erritmo batrzuk ez dituzten baztertzen, azkenaldian zenbait komtzertu eman dituzte, euren lana "jendeaurrean defendatzeko".\n"Osasun krisiaren ondorioz aurreikusitako epeak atzeratu egin behar izan dituzte baina oztopo guztiak gaindituta uztailean Mutrikuko AME estudioan sartu ziren eta bi astetan zehar luzatu zen grabaketa". Ezer sentitzeko deitzen da diskoa, eta guztira bederatzi abesti jaso dituzte. Kolaboratzaileak ere, izan badituzte. Zehazki, Arima taldeko abeslaria Paule Bilbao eta Ruben Bernedo Braulio taldeko kidea, besteak beste. "Esperientzia polita izan da estudioan sartu eta, zailtasunak zailtasun, diskoa osotzea", dio Eizagirre kitarra eta ahotsak.\nDiskoa ateratzeko bidea, hala ere, ez zen erreza izan. Jakina da musikagintza ez dela bere onenean; eta koronabirusaren pandemiak oraindik gehiago zaildu du diskoak ateratzea. Baina Dena taldeak bere helburua lortu du, crowfunding delako tresna baliatuta. "Itsulapikoa.eus, Euskal Herriko proiektu eta egitasmoek behar duten bultzada ekonomikoa lortzeko crowdfunding plataformaren bidez, 147 lagunen ekarpenarekin lortu zuten diskoa ordaintzeko finantziazioa", diotenez. "Guztira 300 ale eman dituzte argitara, baina sarean ere jarri dute entzungai: Bandcamp, iTunes eta Spotify plataformetan", zehazki.\nHasiberriak izan arren eta bidea hutsetik hasi badute ere "ilusio eta gogo faltarik ez zaie falta" diote. Ondarroako Behikozinan eta Mutrikuko Gaztetxean eman dituzte bi kontzertu, baina hitzordu berezi bat izango dute abenduaren, 7an Durangoko Azokak antolatzen duen Ahotsenean. "Jo eta jo, kontzertuak eman", horixa de ondarroar gazte hauen datozen hilabeteetarako helburua.


Zorionak Pipi, eta eskerrik asko! – Guraso.eus\nZorionak Pipi, eta eskerrik asko!\n2020-05-26\tguraso\tIruzkinik ez\nGenero-rolei iseka egiten zien, helduen lege guztien ere aurka egiten zien, pedagogia klasikoaren balioak oso zalantzan jartzen zituen, eta berdin zitzaion jendeak bere izaeraz eta itxuraz zer pentsa zezakeen. Berarentzat, garrantzitsuena bere buruarekin ondo sentitzea zen.\nBai, Pipi Galtzaluze da, eta 75 urte bete ditu aste honetan.\n“Mundua gauzaz beteta dago, eta benetan beharrezkoa da norbaitek aurkitzea. “\nBere alaba, Karin, 1941ean pneumoniaz gaixotu zenean, Astrid Lindgrenek, Pipi Galtzaluze pertsonaia asmatu zuen, gaixoaldian alabari ipuintxoak kontatzeko; hainbeste istorio kontatu zizkion, non hauek paperera eramatea erabaki zuen, eta, hiru urte geroago, bere hamargarren urtebetetzean, liburuaren eskuizkribua oparitu zion. Baina liburu hau ez zen 1945era arte argitaratu, beste argitaletxeek baztertu ondoren argitaletxe batek deitutako sari bat irabazi zuenean. Gerora 100 hizkuntza baino gehiagora itzulia izan da eta mundu mailako erreferente ere bilakatu da.\n1958an Hans Christian Andersen saria jaso zuen Astrid Lindgrenek.\nPippi Galtzaluze haurtzaroan denok ezagutu genuen emakume ahaldundu eta ausartaren lehen erreferenteetako bat da.\nNori ez litzaioke gustatuko heldurik gabeko etxe batean bizi eta nahi duen orduan oheratzea? Halakoxea zen bera: Nahi bezala egiten zuen sukaldean, gustuko zuena jaten zuen, beti eskopeta bat gertu zuela lo egiten zuen gauean gerta zitekeenagatik, bere jauregi txikiaren zaindaririk onenak zituen zaldi bat eta tximu bat, eta, gainera etxe kanpoan zuen , zuhaitz baten barruan ezkutatzen zen.\nEta hori gutxi balitz lasai eta konfiantzaz hitz egiten zuen, ahotsak dardara gutxi egiten zion neskarik indartsuena bera zela esatean.\nLiburuak eta filma debekatu egin ziren erregimen totalitario ezberdinetan, emakumearen papera errealitatetik oso desitxuratua erakusten zuela uste baitzen.\nGuraso moduan baina, oraindik ere, polita da ikustea nola eragiten dien haurrei Pipi Galtzaluzek gaur egungo jendartean ere neskatxei inposatzen zaizkien ezaugarri eta betebeharrei aurre egiten jarraitzen du Pipik, tamalez oraindik ere beharrezko da.\nHorregatik, gaur omenaldi txiki bat egin nahi diogu Pipi Galtzaluzeri, bere kapitulu guztietan zehar umorez oparitu zizkigun balio eta mezu berreskuratu nahi izan ditugu.\nEz digula axola behar besteek gutaz zer pentsatzen duten.\nPipiri berdin zitzaion zer pentsatzen zuten hartaz: ikatzez makillatzen zen, ahoa eta azkazalak margo gorriz estaltzen zituen, eta bere buruaz harro zebilen kalean. Bai, osaba txikiaren gainean. Bere ibilera berezia da, alaia, saltoka dabil, pozik, bizitzaz gozatzen.\nEz dugu gu zainduko gaituen inor behar\nPipiren alderdirik samurrenetako bat bere amari hitz egiten zionean ikus genezakeena da. Ama zeruan zegoen eta uste zuen zulo bat zuela, alaba goitik zaintzen zuena. Askotan, hodeiak agurtzen nituen esaten zuen “ez kezkatu nitaz, badakit nik neure burua bakarrik zaintzen ” feminismoa eta ahalduntzeaz hitz egiten zuen , agian ohartu gabean egin ere.\nAutonomiaren eta independentziaren garrantzia\nPippiren adibidea muturrekoa da, eta haur bakar batek ere ez luke bere familiarengandik urrun bizi behar bere garapen-aldian, baina pertsonaiak transmititzen duen umorearen atzean, haurtzarotik independente eta autonomo izaten jakitearen garrantzia ere aurki dezakegu. Izeba ‘Pastelius’ itsututa bizi zen Pippi ‘haur-etxe’ batera bidaltzeko asmoarekin, saiakera ezberdinak egin zituen kapitulu ezberdinetan , Pipik beti erantzuten zuen “Ez kezkatu, nik badakit neure burua zaintzen”.\nHaurren artean ez dago desberdintasunik\nGizon asko baino indartsuagoa zela behin baino gehiagotan frogatzeaz gain (munduko gizonik indartsua baino indartsuagoa , zirkoko kapituluan) , Pippik argi utzi zuen ez dagoela alderik generoen artean. Izan ere, zuhaitzetan gora igotzen zen eta ez zuen inolako beldurrik, ezta lotsarik ere, etsaiei aurre egiteko, eta neskato guztiei erakutsi zien ez zegoela ezer txarrik baloi edo tiragomekin jolastea nahiago izatean. 75 urte geroago beharrezkoa da mezu hau.\nIndartsu izateak ez duela generorik\nBehin baino gehiagotan entzun izan diogu “bera baldin bada gizonik indartsuena, ni naiz neskarik indartsuena. Ez diezazula xehetasun hori ahaztu “. Eta hala zen: eskuaz motorrak mugitzen zituen, likidoz betetako tanke handiak mugitzen zituen eta bere zaldia, osaba txikia, txistuka altxatzen zuen ia ahaleginik egin gabe. Izan ere, txirikordak dituen neskato honek umorez erakutsi zigun indarra ez dela maskulinoa, ezta femeninoa ere.\nEz dagoela adinik izan nahi duzuna izateko\nPippi pirata zen, cowboya, arku tiratzailea, sukaldaria, etxekoandrea eta baita animalia zaintzailea ere, baina, batez ere, oso ameslaria zen. Izan ere, zerbait irakatsi bazuen (eta oraindik ere irakasten du), edozein pertsona izan daitekeela nahi duena, eta hori lortzeko ez dela ezeren zain egon behar.\nBalio hauek eta beste asko ere aurki ditzakegu Pipi Lamstrung pertsonaian. Oraindik ere beharrezkoa den fikziozko erreferentea dela deritzogu, guraso moduan hausnarketak ere pizteko moduko pertsonaia. Bestalde, beharrezko da ariketa hau gaur egungo bestelako fikziozko pertsonaiekin ere egitea, zein balore transmititzen dituzte haurrei zuzendutako serietako pertsonaiek? Zeintzuk dira gure haurren erreferenteak?\nZorionak Pipi, eta Eskerrikasko!\nIruzkinik ez "Zorionak Pipi, eta eskerrik asko!"


San Juan bezperako ekitaldi ezberdinak ospatuko dira Donostian « Donostia Kultura\nmartes 22 de junio de 2010 por donostiakultura en Albisteak\tBihar, ekainak 23, San Juan zuhaitzaren bedeinkapena egingo da Konstituzio plazan. Arratsaldeko 19:00etan, Goizaldi dantza taldeko neska-mutilak eta Felix Garitano, San Bizente eta Santa Maria elizetako parrokoa, Lizarraren inguruan kokatuko dira. San Juan zortzikoa dantzatuko du taldeak, duela hamalau urte berreskuratutako dantza, eta, ondoren, zuhaitza bedeinkatuko du parrokoak. Goizaldikoen Gizon dantzaren ondoren, zuhaitzari su emango zaio.\nEra berean, Groseko Haurtxokoak eta Gaztelekuak ere programa berezia antolatu dute.\nInformazio gehiago duzue donostiakultura.com-eko dossierren atalean.


Laranja-soufflea - Kaiku Km0\n250 ml Kaiku Km0 esne erdigaingabetua\n2 Kaiku Km0 Bifi jogurt laranjarekin\nPlateratzeko eta apaintzeko:\nEzin dut zu gabe bizi, inola ere ez! Hori da Laranja-souffle honetara esango diozuna. Errezeta nahi? Sakatu, orduan, bioaren esteka, etxean prestatu eta ez da egongo zu eta zure soufflerik gabe bizi ahalko duenik\nKremarako: lapiko batean esnea eta laranja-birrindura berotuko ditugu. Beste katilu batean, gorringoak eta zuringoak banatuko ditugu eta lehenengoa arto-irin finarekin, jogurtekin eta laranja zukuarekin nahastuko dugu.\nEsnea bero dagoenean, gorringoen nahasketa botako dugu eta dena berotuko dugu krema loditu arte. Geroko gordeko dugu.\nMerengerako: zuringoak eta azukrea irabiatuko ditugu elur-puntua lortu arte. Pixkanaka-pixkanaka laranja-kremara gehituko ditugu mugimendu biribilak egiten.\nSouffle moldeak koipeztatuko ditugu oliba-olioarekin, 25 minutuz labekatuko dugu 180 ºC-tan eta azukre-hautsarekin apainduko dugu.


Dantzan lurra ukitu gabe — dantzan.eus\nHemen zaude: Hasiera › Hemeroteka › Dantzan lurra ukitu gabe\nDantzan lurra ukitu gabe\nDantzan ikusi eta horretarakoxe jaio direla ematen du, ez dutela bizitzan besterik egin. Eta egia aitortu behar bada, oso goiz hasi ziren. «Nik bospasei urterekin hartu nuen parte txapelketa batean, eta Edurnek, 4 urterekin. Etxean baditugu bideo batzuk, barregarri samarrak», esan du anaiak, Jon Anderrek. Baina ez dira dantzatik bizi:Jon Anderrek arkitektura teknikoa egin zuen eta lanean ari da, eta arrebak telemokunikazioetako ingeniaritza teknikoa ikasi zuen eta goi mailako ingeniaritzara pasatu zen. Aurten ari da bukatzen. Anderrek 25 urte ditu eta Edurnek, 23. Belen Sagarzazuren ikasleak dira. «Gu ez gara dantzari taldeetan gehiegi ibili. Txikitandik Belenek prestatu gaitu sueltorako. Negu-partean pixka bat lasaiago ibiltzen gara, baina urtarriletik aurrera hasten gara serio entrenatzen. Segurako txapelketa da denboraldiko lehena eta garrantziz- koena, eta iaz txapela irabazi genuenez gero, urtearen buruan 50 plaza egingo genituen», jarraitu zuen Jon Anderrek. Gimnasioa eta korrika egiten dute fondoa egiteko, eta ordu piloa sartzen dute dantzan.\nBaratze pilotalekua dantzazalez beterik zela hasi zen finala Imanol Artola eta Izaro Iraeta aurkezle zirela arratsaldeko seiak eta laurden aldera, eta pare bat ordu behar izan zituzten hamabi bikoteek beren erakustaldia egiteko. Epaimahaia puntuak batzen ari zen bitartean Ziklus Dantz taldearen emanaldia izan zen.\nZaila da hamabi taldek parte hartzen duten saio baten gorabeherak hitz gutxitan laburbiltzea. Azpitarte anai-arrebei lehen postuan dantza egitea egokitu zitzaien, posturik txarrenean, beraz, dantzarien artean esan ohi denez, epaimahaiari kosta egiten baitzaio hasi eta berehala notarik altuena ematea. Egin zuten erakustaldi ikusgarriaren ondoren Xabier Azurmendi eta Janire Urbieta (Zegama-Bergara); Xabier Etxaniz eta Leire Larrañaga azkoitiarrak eta Aimar Abad eta Izaskun Besada (Hernani-Pasaia) pasatu ziren agertokitik. Urtero bezala, errebindikazioei ere tartetxo bat egin zitzaien atzo ere: «No apartheid. Autodeterminazioa» pankarta batean idatzirik zuen taldetxo bat atera zen, herriko bi presoen argazkiak eskuetan zituztela. Ikusleek txaloka hartu zuten taldea, eta agertu bezalaxe desagertu zirenean Mikel Igartua-Ibane Baseta (Bergara) pasatu ziren agertokitik, eta ondoren atera zen agertokira atzoko bigarren talderik onena: Eneko Gil eta Nerea Vesga (Errenteria). Xabier Segura eta Lierni Martirena (Hernani), Mikel Mujika eta Nagore Narbarte (Asteasu) igaroak zirelarik, atera zen arratsaldeko hirugarren talde onena, Aitzol Enak eta Miren Illarretak (Bergara-Donostia) osatua. Joseba Apaolaza eta Irati Imaz (Aramaio-Lazkano), Jon Arrillaga eta Izarne Medina bergararrak (jantzien bigarren saria eta lehen aldiz parte hartu zuten gazteenen artean bigarren saria irabazi zutenak) eta Arkaitz Pascuas eta Nagore de las Cuevas (Sestao) izan ziren zerrenda osatu zutenak. Finala biribiltzeko eta epaimahaia puntuak batzen ari zen bitartean, emanaldi ikusgarria egin zuen Iñaki Telleria perkusio-jotzaileak eta Joxe Juan Ugaldek zuzentzen duten Zilus Dantz taldeak.\nPerkusioa izan zen ikuskizunaren haria, baina txistuak, dultzainak eta albokak eta trikitiak ere jo zituzten, eta Aritz Salamanca dantzari izar zela, Hemen eta Goizaldiko kideak aritu ziren dantzako pauso tradizionaletan oinarritutako emanaldia egiten. Guztien artean txalo zaparradarik beroenak bildu zituztenak Kepa Artetxe eta Soiartze Artetxe aita-alabak izan ziren. Hamabi bikoteen erakustaldi teknikoen ondoren dantza ezer baino lehen adierazpide dela erakutsi zuten, herriko dantza egiteko modua pixka bat exajeratuta eta muturreraino eramanda bada ere. «Azpitartetarrei ezer nabarmentzekotan arintasuna nabarmenduko nieke, airean eta aise dantzatzen den bikotea da, eta izugarrizko indarrarekin dantzatzen dira, gainera», kontatu zigun Joxe Joan Ugalde epaimahaikideak. Eneko Gil eta Nerea Vesgaz «ezaugarri berdintsuekin sartu dira bigarren, beste estilo bat badute ere, Azkoitiko estiloa eta Errenteriakoa bi estilo zeharo ezberdin baitira. Bi bikoteak dira goian punteatzekoak. Asko inpresionatzen duen estiloa dute biek. Benetan gau dantzaldi bikaina egin dute. Eta bien arteko berdintasuna dute bikote barruan», esan zuen. Zergatik Bizkaiko bikote bakarra?«Dantza sueltoa ez da dantza taldeen tradiziokoa. Txapelketako dantza sueltoa lau-zazpi erromantikoren eskuetan egon da, eta horiek desagertu dira Bizkaian. Gipuzkoan ere desagertzeko bidean ziren eta Elkarteak artikulatu duen sail bati esker ari gara bultzatzen. Bizkaian bikote gehiago dago, noski, baina bakarra etorri da», esan zuen Ugaldek. -


Free chat Haut-Sassandra (eskualde du). Ausazko arrotz doan txateatu berehala Haut-Sassandra (eskualde du) tik.\nFree chat Haut-Sassandra (eskualde du)\nOngi etorri Chatroulette Haut-Sassandra (eskualde du)Edozein lekutan, munduko pertsona aleatory bat konektatzeko. Chatroulette Haut-Sassandra (eskualde du) dezakezu honako aukeren artean aukeratu:- Guztiak pertsona mota Haut-Sassandra (eskualde du) doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nHaut-Sassandra (eskualde du) hirien zerrenda:


Iñaki Jimenezekin hitz egiten dugu... - Euskal Saskibaloi Federazioa\nAlbisteak / Elite / Entrenatzaileak / Iñaki Jimenezekin hitz egiten dugu…\nIñaki Jimenezekin hitz egiten dugu, aurten urrezko LEB mailara igotako Juaristi taldearen entrenatzailea.\nZelako taldea egin duzue denboraldi honetarako?\nPasa den urtean edukitako antzeko taldea dugu, baina heldu eta jarraian Kevin Buckinghamen lesioarekin aurkitu gara eta bere ordez etorritako jokalaria 3 egun besterik ez daroa gurekin. Pasa den urtean egondako jokalariak izatea asko lagundu digu. Gainerako jokalariak, entrenatzailea barne, oraindik ez dute urrezko LEB mailan jolastu ahal dutela erakutsi. Apurka-apurka aukera hau aprobetxatu behar dugu maila honetan egon ahal garen jakiteko.\nNola ikusi dituzu Euskal Kopako partiduak?\nHiru entrenamendu izan balira bezala hartu ditugu, entrenamenduetan 5x5en aurka egiteko arazoak baititugu. Partidu bakoitza oso baliagarria da guretzat, egiten ditugun akatsak eta taldeari falta zaiona ikusteko. Acunsa GBCren aurkako partidua oso garrantzitsua izan zen, ligan aurkituko duguna ikusteko, gure mailako talde baten kontra jokatuko dugun partidu bakarra izango delako liga hasi aurretik.\nNola ikusten duzue aurtengo denboraldia urrezko LEB mailan?\nTalde oso onak daudela badakigu. Gure inguruan ohikoa ez den maila baten jolasteko aukera dugu, baina merezita daukagu pasa den denboraldian egindako lan bikainagatik. Helburua astero gauza berriak ikastea da, jokalariak eta taldea hobetzea eta hori izango da gero txapelketan erakutsiko duguna.\nEskerrik asko taldeari eta zorte on itxaroten zaituzten maila berrian.\n3 urria, 2021|Entrenatzaileak, Euskal Kopa, LEB Oro, Nabariak|


2020ko Araba Euskaraz urriaren 18an ospatuko da - Aiaraldea - Alea.eus\nErredakzioa 2020-05-20 12:24\nAmurrion ospatuko da 2020ko Araba Euskaraz, 'Darabagu' lelopean. / AIARALDEA\nIkastolen Elkarteak gaur iragarri du ikastolen aldeko jai guztiak udazkenean egingo direla, Nafarroa Oinez izan ezik. Araba Euskaraz urriaren 18an izango da, Amurrion.\nEkainaren 14an ospatzekoa zen aurtengo Araba Euskaraz, baina Covid-19ak eragindako osasun krisiak Amurrioko jaialdia atzeratzea bultzatu du. Azkenik, urriaren 18an egingo da 2020ko Araba Euskaraz, Darabagu lelopean.\nArabako ikastolen festarekin batera, Euskal Herriko ikastolen beste jaialdi nagusi gehienek ere udazkenean topatu dute ospatzeko aukera: Iparraldeko Herri Urrats irailaren 20an ospatuko da; Gipuzkoako Kilometroak urriaren 4an; eta urriaren 18an, Bizkaiko Ibilaldia, Araba Euskarazen egun berean.\nNafarroari dagokionez, ordea, Nafarroa Oinez bertan behera uztea erabaki dute.\nIkastolen Elkarteak bideokonferentzia bidez eman du erabakiaren berri. / IKASTOLA.eus\n"Udazkenean, udaberri berri bat"\nDuela aste batzuk, ikastolen udaberriko jaiak atzeratu egingo zituela iragarri zuen Ikastolen Elkarteak. Asteotan, udazkenean egiteko aukera aztertzen eta datak bilatzen aritu dira jai guztietako antolatzaileak, elkarlanean.\nAsteazken goizean bideokonferentziaz egindako agerraldian, Elkarteko lehendakari Koldo Tellituk azaldu du daten egokitasuna, helburuak betetzeko ahalmena eta udazkenerako aurreikuspenak aztertu dituztela; horren ostean, ikastolen aldeko jaiak udazkenean ospatzea erabaki dute.\n"Datak gerturatu ahala, ikusiko dugu aurrera egin dezakegun, edo atzera egin beharko dugun; baina, gaur-gaurkoz, determinazio osoa dugu jaiak ospatzeko", adierazi du Tellituk. "Ardura eta erantzukizunez" jokatuko dutela, eta osasuna bermatzeko "baldintza guztiak" ezarriko dituztela ziurtatu du.\nJai horiek "jai hutsak" ez direla ziurtatu du Ikastolen Elkarteak, harago doazen "helburu ugari" dituztelako: besteak beste, auzolana, eragileen artean harremanak, euskal kultura plazaratzea eta euskarari bozgorailua jartzea aipatu ditu. Eta, noski, "hainbat proiektu aurrera ateratzeko finantzaketa" ere.\nAzkenik, ezohiko jaiak izango direla argitu dute ikastolek: "Ez dira orain arte ezagutu ditugunen modukoak izango. Ezohiko egoera batean gaude, eta erabakiak hartzea erraza ez den arren, gure jaiak berrasmatzen ari gara", azaldu dute.


EGUTEGIA BERRIZTATU - EATGIRL vs ITGIRL\nEATGIRL vs ITGIRL | 2015-01-01 00:00\nOso akats ohikoa da eguberrian egindako gehiegikeria guztiak hamabost egunetan konpondu nahi izatea\nZein da urte berrirako zure asmoak betetzeko sekretua? Tira, “ezer balio ez duten promesak” esango nuke nik!! Egindako promesak betetzen ez dituen % 90ko horietako bat zara zu? Egunak pasa, eta 365 egun ondoren, ez dira inoiz betetzera heltzen. Beraz, onena, arrangurak alde batera uztea da!! Eta behingoz, ahaz ezazu errua eta zure buruarekin zintzo izan.\nBerria ez dator egutegia berriztatzeagatik, jarrera aldaketagatik baizik. Zenbat aldiz esan digute 21 egun behar direla #ohitura bat aldatu ahal izateko? Sarritan, erreportari ausart batekin bizi izan ditugu. Berak zioenez, “arazoak ulertzeko, askotan larru-arras bizi behar dira”; eta “kontatzea edo bizitzea ez direnez gauza bera…”, 21 egun ematen zituen bere horretan. Zenbakia ez dakigu zehatza den, ikerketen arabera 21, 40 edo 66 egun behar direlako; baina ukatu ezin duguna da, konpromisoa eta iraunkortasuna behar direla!! Urtero, urteberriko #dieta-k saihestu nahi badituzu, egunak eman beharko dituzu zure horretan: ohitura osasungarriak zureak eginez.\nZenbat kilo irabazi dituzu egun hauetan: bi kilo, baita hiru ere!! Ez dezazun bota erru guztia Eguberriari, jada kilito batzuk soberan zenituen udaratik eta!! Baina arazo handia dugu, beti gerorako uzten dugula: hasieran gramo batzuk direnak, edota zorioneko txitxiak… gehiegizko pisu-arazo bihurtzen dira azkenean. Eta ez dugu hasteko unea inoiz aurkitzen: erregeak eta erroska, sagardotegien sasoia, danborradaren gehiegikeriak, kalderero eta inauteriak… gure festa agenda ez da inoiz bukatzen. Konponbidea ez da seinalatutako datetan gozatzeari uztea, baizik eta haietan soilik neurria gainditzea!!\nSoingainekoa ahaz ezazu “detox” dietak Eguberrien ondoren. Oso akats ohikoa da, egun horietan egindako gehiegikeriak konpentsatzen saiatzea: 15 egun daramanez uneoro janez, eta loreontzietako ura eta guzti edan dudanez; orain erradikalki jan eta edateari utziko diot. Zure Pilates-gelako lagunak, edo klaseko lagunminak aholkutatutakoa ez du egoki denik esan nahi… #Berreskuratu zure ordutegi “erregularrak”: 09:00-ak baino lehen gosaldu; 15:00-ak baino lehen bazkaldu; eta egunero 7-8 ordu lo egin. Ohiko edari bezala urari berriz ekin eta ahaztu itzazu freskagarriak eta alkohola (behintzat, zenbait egunetarako). Sasoiko fruitu eta barazkiak gehitu otorduetan; afariak arindu; mokaduak hartzen saihestu; eta haragi gutxiago jan. Eta soingaineko, agur esaiozu azukreari: gure garuna gozozalea da, eta geroagoko egunetan gozokiak eskatzen saiatuko da. Seguruaski, aholku hauek zure osasunari berriz ekiten lagunduko dizute, baina garrantzitsuena zera da: has zaitez era kontzientean jaten. Esana da erraza, eta egina garratza ;D\nGazteberri #103 | 2015 Urtarrila-Otsaila


Egunkaria aurrera » Auziaren bigarren zatia ere gogoan\n2003ko otsailean Euskaldunon Egunkaria itxi zutenean bizitakoak nahiz abenduaren 15 eta 16an Espainiako Auzitegi Nazionalean epaiketa hasi zenean bizi izandakoak gogora ekarri, eta errepasoa egin zioten auziari, herritar guztiei «azken bultzada» eskatzearekin batera.\nEgunkaria auzia-ren lehen zatiaren epaiketa da, ordea, orain hamabost egun Madrilen hasitakoa, eta aurrerago helduko den bigarren auzia ere, ustezko delitu ekonomikoari dagokiona, ez zuten ahantzi nahi izan Otamendi eta Auzmendik. Lehenengo zatiaren epaiak bigarrenean izan dezakeen edo izango duen eraginaz ere mintzatu ziren. «Hemen irtengo balira gauzak ondo, gure aldera, auzi ekonomikoari dagokion bigarren epaiketara oso egoera egokian joango ginateke», azaldu zuen Auzmendik. Egunkaria-ren itxieraren auzia «gaizki» aterako balitz, ordea, eta auzipetuek zigorra jasoko balute, «bigarrenerako gauzak zaildu egingo lirateke», Auzmendiren arabera.\nZigorrik jasoko ez dutenaren itxaropena izan, badute, baina Auzitegi Nazionalarekin «fidatzerik» ez dagoela uste dute. Otamendiren arabera, «Auzitegi Nazionalean Guardia Zibilak eta Poliziak ez ditu galtzen epaiketak, prestigio guztia dauka jokoan Auzitegi Nazionalak gure auzian». «Itxaropena bai, badugu, baina mesfidantza ere bai», azaldu zuen Auzmendik. Izan ere, aurreko «auzi politikoak» inoiz ez direla irabazi nabarmendu zuen Otamendik, Jarrai-Haika-Segi edo 18/98 auziak gogora ekarriz.\nEpaiketak urtarrilaren 12an jarraituko du. Ondoren urtarrilaren 25, 26 eta 27an egingo dituzte saioak, eta orduan jakingo dute gehiago luzatuko den ala ez.\n« ‘Egunkaria’-ren epaiketa Xabier Oleaga auzipetua bere ibilbideaz BerriaTBn »


Jose Antonio Loidi - Wikipedia, entziklopedia askea.\nJose Antonio Loidi Bizkarrondo (Errenteria, Gipuzkoa, 1916ko abuztuaren 22a - Irun, Gipuzkoa, 1999ko uztailaren 9a) euskal idazlea izan zen. Ezaguna da batez ere euskarazko lehen polizia-eleberria idatzi zuelako, Hamabost egun Urgainen hain zuzen ere.\nErrenteria, 1916ko abuztuaren 22a\nIrun, 1999ko uztailaren 9a (82 urte)\nidazlea eta farmazialaria\n1942an farmaziako lizentzia lortu zuen, Santiagoko Unibertsitatean. Ondoko urtetik aurrera lanean jardun zuen farmazia eta optika dendan. 1960an Farmazia Ikuskatzaileen Taldean sartu zen, eta 29 urtez, Irungo Udaleko farmazia ikuskatzailea izan zen. Horrez gainera, euskal historiaz, linguistikaz, toponimiaz, hidrologiaz, biografiaz eta abarrez artikulu ugari idatzi zuen. 1957tik aurrera Euskaltzaindiko urgazlea izan zen, eta 1998az geroztik ohorezko euskaltzaina. Bidasoa Ikaskuntzen Aldizkaria argitaratzen duen Luis de Uranzu Kultura Taldea argitaletxeko sortzailea eta lehendakaria izan zen. Irun bere aurrerabidean historia saiakeragatik Irun Hiria saria eman zioten. 1976an parte hartu zuen Eusko Ikaskuntzaren berpizte lanetan, hasieratik diruzain lanetan ibiliz.\nArtikulu asko idazteaz gain, liburu hauek kaleratu zituen: Hamabost egun Urgainen (euskarazko lehen eleberri poliziakoa, 1955), Euskal Jaiak/Fiestas Euskaras (1983) eta El sexo en la farmacia (1990), besteak beste.\nJose Antonio Loidi Bizkarrondo literaturaren zubitegian\nOrriaren azken aldaketa: 24 otsaila 2019, 12:33.


Izen emandakoak: 1080 lagun, 763 gizonezko eta 317 emakumezko (%34). Gehienak, jakina, Urretxu eta Zumarragakoak (593), azkoitiarrak 78 (legazpiarrei aurre hartu dietenak), legazpiarrak, 64. Kontuan hartzekoa da 21 gasteiztar eta 29 bizkaitar ere izan zirela gure artean. Bitxikeria moduan, 4 lagun Bartzelonakoak eta beste bat Granadakoa ere izan ziren irteeran.\nMartxa egunean 189 lagunek eman zuten izena.\nEguraldia, ordainezina. Eguzkitsua, aparteko eguraldia ibiltzeko eta haize gozoa goian.\nEskoba taldekoak atera eta ordu erdira (8:05 inguruan) Errenteriatik trenez etorritako hondurastar bat azaldu zen Irimora joan nahi zuela esanez eta mesedez txartelari zigilua jartzeko eskatuz. Adierazi genion iristen zenean (iristen bazen, izan ere ez zekien bidea eta bide markak zegoeneko kenduta zeuden) kontrola kenduta egongo zela. Hala eta guztiz ere Irimorako bidea hartu zuen, ez genuen berriro ikusi.\nBartzelonatik alemaniar bikote bat etorri zen eta Trekutzen euren ahalegina bertan behera uzteko eskatu genien, oso mantso, mantsoegi baitzihoazen. Euskaraz eta gaztelaniaz ez zekitenez gero, eta ingurukoek ez ingelesa ez alemana hitz egiten ez zutenez gero, itzultzaile bat aurkitu behar izan genuen telefonoz egoera azaltzeko. Aizpurutxora eraman genituen eta helmugara bidegorritik etorri ziren. Behin helmugan, oso gustura egon ziren.\nLerdoren batzuk jendea nahaste aldera zintak aldatu egin zituzten zenbait tokitan. Eskerrik asko, zuek bai jatorrak!\nEz genuen istripurik izan. Gurutze Gorriakoek lehendik izandako lesioek eragindako eragozpenak medio bi pertsona jaso behar izan zituzten. Bestela, ohiko kontuak, babak, urratuak.\nHelmugan Beitia Culinary Center-eko sukaldariek "patata bravak oilasko hegoekin eta Beitia saltsarekin" prestatu zuten; ederra egongo zen, mila arrazioa jan baitziren. Anoa postuetan mugimendu latza izan zen, dirudienez parte-hartzaileak gustura asko aritu ziren. Soberan geratutakoa, urtero legez, ongintzazko erakunde batera bideratu genuen.\nAurtengo edizioan gure erronka bat izan da hondakinak bereizita jasotzea, Jakin bagenekien zuen laguntza izango genuela eta horrela izan zen, kontzientziazio eredu izan zarete. Datorren urtean gehiago eta hobeto.\nHasi rallyrako argazkiak bidaltzen, epea ekainaren 9an amaitzen da.\nKamiseta jaso gabe geratu zirenekin telefonoz jarriko gara harremanetan noiz eta non jasoko duten hitzartzeko. Agortutakoen eskaera berria egin beharko dugu, eta, ondorioz, pìttin bat itxoin beharko da.


Hendaiako Baleak elkartearen solasaldiak abian | Euskal Herria | KAZETA\nHendaiako Baleak elkartearen solasaldiak abian\nBaleak elkarteak Hendaia eta Ipar Euskal Herriari buruz solasaldi bat proposatuko du hilabeteroko azken ostegunean. Lehena heldu den irailaren 27an izanen da, Eneko Bidegain idazlearen eskutik.\nKazeta|2018/09/25 13:51|0 iruzkin Eguneratua:\nIrailaren 27an emanen zaio hasiera Hendaiako Baleak elkarteak antolatutako solasaldi zikloari. Arratsaldeko 18:30ean, elkartean berean Eneko Bidegain Mondragon Unibertsitateko irakasle, kazetari eta idazle baionarrak berriki argitaratu duen “Lurraldea eta herria” liburua aurkeztuko du.\nBidegainen saio-liburuan lantzen dira lurraldearen batasunaren garrantzia, Euskal Herria herri batua izatetik herri zatitua bihurtu arteko mendez mendeko kronika, herriaren askatasun nahiz batasun egarria eta egungo egoera administratiboak alor ainitzetan sortzen duen egoera arriskutsua. Halaber, herria artikulatzeari begira zenbait oinarri edo abiapuntu ere proposatzen ditu.\nHilabete berantago, urriaren 25ean, ordu eta toki berean, Anaitze Agirre SOS Arrazakeria erakundeko kide, EHU-ko irakasle eta kazetariak “Etorkinak, muga eta gu” izenburupean mintzaldia eskainiko du. Solasaldi honetan Agirrek etorkinak inguru hauetara jindakoan izaten dituzten bizipenak azalduko ditu.\nZikloaren lehen itzuliari amaiera emateko, azaroaren 29an, arratsaldeko 19:30ean, Iker Elizalde EH Baiko kide, Hendaiako hautetsi eta Euskal Elkargoko kideak, Lapurdi, Baxe Nafarroa eta Xiberoan 2017ko urtarriletik martxan den instituzioaren inguruko xehetasunak emanen ditu. Hain zuzen ere, Euskal Elkargoa zer den eta egun zer konpetentzia dituen argituko du.\nAbenduan lehen itzuli honen bilana egin ondotik, hurrengo solasaldi saioak urtarrilean berrabiatuko dituela iragarri du Baleak elkarteak.


AHT Inondik inora ez doan trena - - Goiena.eus\nAHT Inondik inora ez doan trena\nEH Bildu Oñati 2015-06-10 16:11\nEH Bildutik AHTren aurkako manifestazioan parte hartzera deitzen dugu, zentzugabekeria hori lehenbailehen gelditzeko\nEuropako Garraio komisarioak Parisekiko lotura ziurtatu izanak ez du baliorik, Bordele-Hendaia tarteari buruzko erabakia frantziar Gobernuari dagokiolako, eta Parisen argi utzi dute proiektua ez dela ez bideragarria ez egingarria.\nEH Bilduk datorren larunbatean, hilak 13, Donostian AHT Gelditu Orain kanpainaren barruan egingo den manifestazioan parte hartzera dei egin dio jendarteari, Abiadura Handiko Trena (AHT) eraikitzeko proiektua bertan behera uzteko behar-beharrezkoa delako denok indarrak batzea. Dani Maeztuk eta Marian Beitialarrangoitiak azaldu dutenez, “zentzugabekeria hori lehenbailehen gelditu behar dugu, kalte ekonomikoak, sozialak eta ingurumenekoak konpondu ezinak izan aurretik” eta larunbateko manifestazioak aldarri ozen eta argia izan behar du proiektua gelditzeko eta horren inguruko eztabaida soziala eta gardena irekitzeko, “herritar guztion artean egitasmo horren etorkizuna zein izango den erabakitzeko”.\nEH Bilduko legebiltzarkideek salatu dutenez, “AHT bideragarritasun ekonomiko eta sozialik gabeko proiektua da, diru publikoa xahutzea baino ekartzen ez duena”. Hori da errealitatea, gero eta nabarmenagoa, eta, ondorioz, egitasmo horren aldekoak argudiorik gabe geratzen ari dira eta edozeri heltzeko prest daude euren proiektua defendatzeko, hala nola, Europako Garraio komisarioak atzo esandakoari; alegia, frantziar Gobernuak euskal Y-ren Europarekiko lotura ziurtatzen duela. Maeztuk eta Beitialarrangoitiak, ordea, komisarioaren adierazpen horiek ez dutela inolako baliorik ohartarazi dute, AHTren aldekoek kontrakoa sinestarazi nahi duten arren. Izan ere, “errealitatea oso bestelakoa da, azken erabakia frantziar Gobernuari dagokiolako, eta Parisen ondo baino hobeto dakite Bordele-Hendaia tartea ez dela bideragarria; oso argi utzi dute Frantziako Kontuen Epaitegiak eta proiektua aztertu duen adituen batzordeak”.\nAHTk Parisekin ez ezik, Burgos eta Aragoirekin ere ez du loturarik izango, gogorarazi dute EH Bilduren ordezkariek, eta merkantziak ere ez dituela garraiatuko erantsi dute. Beraz, “AHT Gasteiz, Bilbo eta Donostia lotuko dituen ‘intercity’ bat baino ez da izango eta herriak eta eskualdeak, hain justu, garraio publikoaren premia handienak dituztenak, are gehiago aldenduko ditu”.\nEspainiako Kontuen Epaitegiak ere AHTren bideragarritasuna ukatu du, proiektuak eskatzen duen inbertsioak, hain handia izanik, zulo ikaragarria eragingo baitu kontu publikoetan. Horren haritik, Maeztuk eta Beitialarrangoitiak sekulako arduragabekeriaz aritzea egotzi diete AHT bultzatzen ari diren instituzio eta agintari politikoei, “proiektua bideragarria den ala ez jakin gabe ere milaka milioi euro gastatzea herritarrei adarra jotzea delako”, horri esker konstruktora handiak aberasten ari diren bitartean. Beren hitzetan, “arlo sozialetan etengabeko murrizketak egiten ari diren bitartean AHTn dirua sartzea xahuketa eta lapurreta da; bulego ilunetan negoziatzen dute, gure muturren aurrean lapurretan egiten dute eta beraien artean eta eraikuntzako enpresa handiekin banatzen ari dira pastel guztia”.


‘Sciana Cieni (The Wall of Shadows)’ filmak irabazi du BBK Mendi Film Bilbao-Bizkaiko Sari Nagusia, Jannu eta espedizio epiko baten itzalean oreka bila dabilen Sherpa familia baten istorioa\nAzken eguneratzea: Larunbata, 11 December 2021 21:09\nArgitaratua: Larunbata, 11 December 2021 20:05\n'Sciana Ceni (The Wall of Shadows)' Eliza Kubarska zinegile poloniarrak zuzendutako filma Jannu edo Kumbhakarna (Himalaia, 7710m) mendiaren altzoan kokatzen da, Dmitry Golovchenko eta Sergey Nilov alpinista errusiarrek 2019ko udaberrian burutako jarduera epikoaren inguruan. Protagonista nagusia, ordea, espedizioarentzat lanean ari den sherpa familia da: mendi sakratuari zor dioten errespetua eta beldurra, lan-ordainaren menpekotasuna, semeari ikasketetarako aukera emateko gurasoek duten gogoa, eta erronkan tragikoki atzentzen ari diren alpinistekiko kezka.\nLan sarituekin abenduaren 12an, igandea, Non Stop saioak antolatu dira Sala BBK eta Golem zinemetan:\nMauro Leveghi, Trento Film Festival Presidentea\nKepa Sojo, zinegilea\nPaula Olaz, soinu banda konposatzailea\nJoaquín Gómez, soinu banda konposatzailea\nArrate Landaluze, ikus-entzunezkoetako itzultzailea\nSciana Cieni. The Wall of Shadows\nFilmak ikuskera oso originala du, eta alpinismoaren munduan oso gutxitan entzuten den ahots bati egiten dio lekua. Sotila eta zirraragarria, gidari sherpek gaur egun duten dikotomia islatzen du, eta gizakiari bere mugak onar ditzan eskatzen dio.\nZuzendariak jakin du naturarekin bat egiten duen pertsona baten bizimodua transmititzen, besteak beste, John Ford, Akira Kurosawa edo Nikita Mikhalkov zuzendari enblematikoak gogorarazi dizkiguten narrazio-baliabide bereizgarriak erabiliz, eta dokumentalaren eta fikzioaren arteko zubian dabiltzan errealitateetan barna bidea eginez.\nGodspeed Los Polacos\nHari narratzaile bikain batek ematen dio joskura filmari, eta historiako une handi baten berri ematen digu, kirola aitzakiatzat hartuta askatasunaren bila menturatzen diren bost ikaslek eginiko bidaiaren bidez.\nFilmak eskutik hartuta garamatza naturara, filmaren protagonistaren antza handia duen proposamen fotografiko eta estetiko soil baten bidez, baina esan-indar eta eduki aldetik konplexutasun handia gordez.\nEmakume kementsu eta ausart batek bere mugak gainditzeko ahaleginaren historia erakusten du filmak, zirrara bizia eraginez. Abenturaren eta mendiaren mugak ez direla soilik gizonezkoen barruti erakusten dute hala protagonistak nola filmak berak.\nLaurent Parisi - Le Cavalier Mongol\nFilmaren musikak ekialdeko koloreak agertzen ditu, western giro egokiarekin aberasturik. Hala, natura biluziaren doinuak gizakion barnean pizten den sena azaleratzen du. Filmaren ekoizpen musikalak fintasun aparta du, homogeneotasun handiz bateratzen ditu munduko musikak, eta pertsonaia errepikaezin honen arima bakartia berekin darama, eskutik hartuta.\nMendiko Film Onena\nHunkiberatasuna, umiltasuna eta hurbiltasuna dira filmaren hiru “tasun” nagusiak; izan ere, lanak ezin argiago erakusten du alpinismoaren muin-muinean dagoen balioa: sokakideen arteko anaitasuna.\nEskaladako Film Onena\nFilmak argi islatzen du eskalada irtenbide egokia izan daitekeela giro sozial zailetan bizi diren gazteentzat, eta umorez eta sentiberatasun handiz jorratzen du gai aski ezpaltsua: arrazakeria. Gizartearen moldeetara egokitu gabeko pertsonentzat irteera eta bizimodu berri bat bihurtzen da eskalada, eta filmak lortzen du hori islatzea.\nKultura eta Natura Film Onena\nLa Pantalla Andina\nKultura oso aparteko lekuetara eramaten du filmak, eta ametsen fabrika zer den erakusten die umeei, zazpigarren artearen bidez bizitzan aukera bat izan dezaten.\nKirol eta Abentura Film Onena\nKlima-aldaketari buruzko alerta-mezu guztiz premiazkoa helarazten du lan honek, ingurumenaren aldeko borrokan iraganaren eta geroaren arteko mugarri izan den lankidetzaren bidez.\nFilm Labur Onena\nKlima-aldaketaren arazo konplexuari buruzko gogoeta sakona egiten du lan honek, argazki bikainean oinarritzen den berealdiko proposamen estetikoaren bidez.\nEuskarazko Film Onena\nGure sustraietarako bidaia erakusten du filmak, musikaren, euskararen aberastasun dialektalaren eta naturarekiko eta ama lurrarekiko maitasunaren bidez.\nEskaladaren ikuspegi berri bat bultzatzen du, etorkizunekoa, eta neska eskalatzaile batek bere mugak gainditzeko egiten duen ahalegina agertzen du, beste askorentzat bide-erakusle eta bultzada izateko moduan.


16:20, 23 urria 2015ko berrikusketa\n16:20, 23 urria 2015ko berrikusketa (aldatu)\n16:20, 23 urria 2015ko berrikusketa (aldatu) (desegin)\n[[Fitxategi:BloomsdayDavyByrnes.jpg|300px|thumb|right|Bloomsdayaren interpretazioa, Dublingo kaleetan.]]\n'''Bloomsday''', [[James Joyce]]k idatzitako [[Ulises (eleberria)|''Ulises'']] [[eleberri]]koeleberriko pertsonaia nagusia den [[Leopold Bloom]]en omenez urtero egiten den jaialdi bat da. []az geroztik ospatzen da, [[ekainaren 16]]an.\nEkainaren 16a ''Ulises'' eleberriko[[eleberri]]ko gertakizunak gertatzen diren eguna da. Ospatzaileek, egun horretan, laneko protagonistek bazkaltzen eta afaltzen duten gauza bera jaten saiatzen dira, edo eleberrian parekotasunik duten ekintza ezberdinak egiten. Bereziki, elkarketak egiten dira [[Dublin]]en, gertakarien ibilbide zehatza jarraitzeko.\nAntzerako omenaldi literarioak daude, Eskuoihalaren eguna kasu, [[Douglas Adams]]en ''[[The Hitchhiker's Guide to the Galaxy]]'' eleberriaren omenez, edo [[Madril]]en, [[Arte Ederren Zirkulua|Arte Ederren Zirkuluko]] kideren batzuk egiten duten martxa, [[Ramón María del Valle-Inclán]]en omenez, ''[[Luces de Bohemia]]'' antzezlaneko pertsonaien ibilbideari jarraituz.


Eta kontsumo-txartelen ondotik, zer? – REAS Navarra-Nafarroa\nKonfinamenduaren ondoko lehen hilabeteotan, udalek hainbat ekintza abiarazi dituzte tokiko ekonomia suspertzen saiatzeko; denda txikiak, batez ere. Neurri nagusia kontsumorako txartelak dira, bai eta zerga-salbuespenak ere. Neurri batean, larrialdiko laguntza bat da, une jakin baterako.\nJarduera ekonomikoa murriztu izanak krisia ekarriko du ezinbestean, 2008tik hona egosten ari zena, krisi hartatik ez baikinen sekulan suspertu.\nKrisiak diru-sarrerak murriztuko dituenez, aurrekontuetan murrizketak egin beharko dira, bai maila globalean bai tokikoan, Europako dirua noiz iritsiko zain.\nEgoera hori ikusirik, udalek tresna berriak beharko dituzte udal aurrekontuaren erabilera optimizatzeko. Bada, tresna horietako asko Elkartasunezko Ekonomia Sozialetik etorriko dira.\nEkhilur irabazi-asmorik gabeko kooperatiba REASen bazkidetua dago eta, datozen hilabeteotan, proba pilotu berritzaile bat eginen du gizarte laguntzak kudeatzeko. Ekhilur Sistemak, izan ere, laguntzak eraginkortasunez kudeatzen laguntzeaz gain, hurbiltasuneko merkataritza txikirantz bideratzeko aukera ere ematen du.\nProba pilotua 20.000 bizilaguneko udal batean eginen da. Horrela, 25 bat familiak prestazio sozial bat jasoko dute, eta beste 25 familiak, berriz, sistema erabiltzeko aukera ere izanen dute, baina prestazio sozialik jaso gabe, hau da, txartelak erabiltzeko aukera emanen zaie. Oinarrizko produktuak saltzen dituzten 10 eta 15 dendaren arteko sare bat sortuko da.\nErraza da egitea. Begira: laguntza horietara zuzendutako dirua “markatuko” da, sare baten barruan dauden herriko dendetan soilik erabili ahal izan dadin. Udalak berak, aurrez, sarea definituko du.\nEkhilur Sistemak diru-kontu elektronikoak sortzeko aukera ematen du. Ia bankuetako kontu korronteen baliokideak dira, baina bankurik gabe eta banku-kontuen lege-berme guztiak dituztela.\nLaguntza sozialak aipatu kontuetan sartuko dira, eta sartzen den diru guztia edo zati bat “markatu” daiteke. Horrela, ziurtatu daiteke diru “markatu” hori denda sare horretan bakarrik erabiliko dela.\nSistemak hainbat sare sortzeko parada ematen du. Halako sare nagusi bat osa liteke, udalerriko denda guztiak barnebilduko lituzkeena, eta azpisare bat, oinarrizko produktuak saltzen dituzten dendek osatua.\nHorri esker, kontu horien erabiltzaileek beren dirua kontu horietan beretan sartzen badute, erabili egin dezakete oinarrizko produktuen azpisarean sarturik ez dauden beste denda batzuetan, eta horrela ere sistemak onura ekarriko die, Ekhilur kooperatibaren erabiltzailea den beste edozein herritarri bezala. Horrek estigma kentzen die pertsona horiei, dendak ez baitaki erosketarako dirua pertsona haiena den edo gizarte laguntzetatik heldu ote den.\nDendek, aldi berean, deskontu diferituak eskaini eta sistemaren erabiltzaileen kontuetan kargatuko dituzte. Deskontu horiek berriz ere diru markatuan kargatuko dira, deskontu horiek egiten dituzten denden sarean bakarrik erabiltzeko. Oso mekanismo eraginkorra da fidelizaziorako, azalera handietan erabiltzen dutena bezalakoa.\nLaguntza sozialetarako baizik ez?\nEta ez soilik laguntza sozialak, hau da, sistema horren bidez bideratu litezke udalerrian egin daitezkeen edonolako udal gastuak eta portzentajeak (dirulaguntzak, gastu orokorrak, soldatak…).\nOso tresna erabilgarria izan daiteke udaletarako esparru askotan, gastu publikoa tokiko ekonomiarantz oso modu eraginkorrean bideratzeko aukera emanen duelako, aldi berean diru publikoaren efektu biderkatzailea tokiko ekonomian nabarmen handituta. Era berean, hurbiltasuneko zirkuitu ekonomikoen osaera sustatzen du eta, era berean, oso datu erabilgarriak eta zehatzak eskuratzen has gaitezke tokiko ekonomiaz, hori bankuen eskura egon baita orain arte.


Inicio · PROYECTOS · PROCESO DE FUSIÓN DE TECNALIA RESEARCH & INNOVATION\nTecnalia Research & Innovation (www.tecnalia.com) Fundazioaren estrategia korporatiboaren osaketa prozesuari babesa, integrazio eta fusio prozesuan zehar.\nTecnalia Research & Innovation teknologia desberdinetan eta industriarekin lotutako ezagutza esparrutan espezializatutako Euskadin dauden zortzi zentro teknologikok erakunde bakarrean batu izanaren emaitza da. Honakoak dira zentro horiek: Labein, 1955. Inasmet, 1962. Robotiker, 1985. Fatronik, 1986. Cidemco, 1988. ESI, 1993. Leia, 1995. Euve, 1999.\nHartara, Tecnalia Research & Innovation Espainian lehena eta Europan bostgarrena den aplikatutako Ikerkuntza Zentro pribatuan eratzen da. Kualifikazio altuko 1.450 pertsonez eratutako lan-talde batekin eta 125 milioi euroko fakturazioarekin.\nNaider, fusio prozesuaren zuzendaritza arduradunekin harreman estuan, estrategia korporatiboaren definizioan parte hartu zuen, euskarri teknikoa eta koherentzia estrategikoa emanez integrazio korporatiboaren proposamenari.\nBabes eginkizunek nahastu zituzten parte-hartze tailerrak orduko zentro teknologiko independienteen zuzendaritza-kide guztien artean, material eta txosten estrategikoen prestakuntzarekin, azkenean, adosmen korporatiboko txosten batean konklusioak eta proposamenak batu zituztenak.


Informazio gehiago - Ikasle Kontseilua - UPV/EHU\nGipuzkoako Campuseko leihoa/\nGipuzkoako Campuseko leihoa\nGipuzkoako Campusak komunikazio-gune berri bat izan dezan, GIPUZKOAKO CAMPUSEKO LEIHOA eratu da (aurrerantzean, CAMPUSEKO LEIHOA).\nCAMPUSEKO LEIHOA, hain zuzen, Campuseko Errektoreordetzak Gipuzkoako Campuseko unibertsitate-komunitateko kideen esku jartzen duen tresna da, eta Campuseko bizimodua aberastuko duten ekimen ez-instituzional guztietarako topagune bilakatzea du helburu.\nGipuzkoako Campuseko Errektoreordetza arduratzen da, Prentsa Kabinetearekin koordinazioan, CAMPUSEKO LEIHOA antolatzeaz, kudeatzeaz eta kontrolatzeaz.\n2.1. Nork eska dezake informazioa argitaratzeko?\nUnibertsitate-komunitateko zeinahi kidek (II, AZP edo ikasleak), bere burua behar bezala aurkeztu ondoren, eskatu ahal izango du CAMPUSEKO LEIHOAN zerbait argitaratzea.\n2.2. Errespetatu beharreko printzipio eta balioak\nEmandako informazioaren edukiak legezkoa izan behar du, eta ez du UPV/EHUren izaeraren eta bere Estatutuetan zehaztutako helburuen aurka egin behar, ezta indarrean den gainerako legediaren aurka ere.\n2.3. Ekimen askotarikotasuna\nArgitaratzeko moduko eskariak, besteak beste, honako hauek izan daitezke:\nCampusean egiten diren jarduerei buruzko informazioa (diploma-banaketak, sari-banaketak, inaugurazioak, topaketak, hitzaldiak, lehiaketak…).\nUnibertsitateko taldeko kideei egindako aintzatespenak (omenaldiak, sari-banaketak, heriotza-oharrak...).\nOro har, ez dira onartuko aldarrikapen politiko eta komertzialak.\n2.4. Informazioaren edukia:\nArgitaratzeko eskatzen diren testuei dagokienean, parte-hartzaileek kontuan hartu beharko dituzte ohar hauek:\nBidali aurretik, informazio-iturriak egiaztatu beharko dira.\nBereizi egin behar dira, batetik, egiaztatzeko moduko gertakari eta datuak, eta, bestetik, iritzi eta interpretazio pertsonalak.\nHala badagokio, harremanetarako datuak eman beharko dira; hain zuzen, irakurleek, hala nahi izanez gero, informazio gehigarria eskuratu ahal izateko.\nArtikuluren bateko hitzak edo paragrafoak erabiltzen badira, ezinbestekoa izango da edukiaren bibliografia-iturria edo webgunearen esteka adieraztea.\nEzingo da txertatu, ezta manipulatu ere, inolako argazkirik, egilearen baimenik gabe.\nInteresa duen unibertsitate-komunitateko kideak (AZP, II edo ikasleak) mezu elektroniko bat bidali beharko du CAMPUSEKO LEIHOAREN webgunean horretarako jarriko den helbidera. Bertara sartzeko, bestalde, UPV/EHUren webgune korporatiboan Gipuzkoako Campusari dagokion gunean egongo den "banner" bat erabili beharko du.\nAipatutako mezu horretan, honako hauek adierazi beharko ditu, gutxienez: egilea identifikatzeko datuak, argitaratu nahi den informazioaren izenburua, argitaratu nahi den informazioari dagokion testu osoa (harremanetarako datuak ere zehaztu beharko ditu, behar izanez gero informazio gehigarria eskatu ahal izateko).\nGipuzkoako Campuseko Errektoreordetzak aztertuko du mezua, bere Unibertsitate Hedapenerako Zuzendaritzaren bitartez.\nGipuzkoako Campuseko Errektoreordetzak beretzat gordetzen du jasotako informazioak argitaratzea onartzeko edo baztertzeko eskubide osoa; betiere, bere irizpideen arabera.\nBidalitako informazioa interesgarritzat joz gero, CAMPUSEKO LEIHOAN argitaratuko da. Hala izan ezean, interesdunari jakinaraziko zaio bere eskaria ez dela onartu.\nArgitaratutako informazioak gutxienez 14 egun naturalean egongo dira bertan. Hizpide duten ekimena igaro ondoren, berriz, kendu egingo dira.\nGipuzkoako Campuseko Errektoreordetzak, bestalde, CAMPUSEKO LEIHOAN argitaratutako informazioa erabili ahal izango du unibertsitateak gerora egin nahi dituen argitalpenetan (esaterako, urtekariak, argitaratutako informazio-bildumak…); nolanahi ere, egileak errespetatuko ditu.\nCAMPUSEKO LEIHOAN informazioa argitaratzeko eskaria bidaltze hutsagatik, Campuseko Errektoreordetzak ezarritako baldintzak onartu beharko ditu egileak.\nGipuzkoako Campuseko Errektoreordetzak ez du bere gain hartzen CAMPUSEKO LEIHOAN argitaratutako informazioaren eta iritzien edukiaren erantzukizunik.\nInformazioaren egileak, aitzitik, bere gain hartuko du argitaratzea eskatutako informazioaren erantzukizun osoa.\nNolanahi ere, kontuan hartu beharko dira UPV/EHUren webgune korporatiboko "Lege-informazioa" atalean adierazitako ohartarazpen guztiak.


«Rapa mundu itxia da; orain zabaltzen ari da» | EIBZko liburutegia\n«Rapa mundu itxia da; orain zabaltzen ari da»\nPello A. Zuazo / 2015-12-02 / 643 hitz\nLa Basu ezizenaz esaten diote rap munduan Elena Caballerori (Bilbo, 1983). Denbora batez geldirik egon den arren, aurten bakarlari gisa bueltatu da “Aire es vida” diskoarekin. Eskina Femenina proiektuaren arduraduna ere bada, eta Bazter Fest jaialdia antolatu du egunotan Bilbon. Sakoneko helburua: rapa egiten duten emakumezko artistak lagundu eta ikusgarri egitea.\nLa Basu: nondik ezizen hori?\nRapa egiten hasi nintzenekoa da. Kontzertu bat ikustera joan ginen, eta areto kanpoan jendea rapean ari zen. Ni zakarrontzi batera igo nintzen rapa kantatzera, eta istripu txiki bat izan nuen. Neskatotxo bat nintzen. Ordutik, inork ez nau deitzen nire benetako izenaz.\nEmakumez soilik osaturiko lehenengo rap taldeetariko bat sortu zenuen Euskal Herrian?\nBai, 1999. urte inguruan. Jungla Urbana deitzen zen taldea; bost neska ginen. Kontzertu batzuk eman genituen, baina ez genuen diskorik kaleratu. 17-18 urte izango nituen. Bost horietatik nik bakarrik jarraitzen dut raparen kontu honetan.\nZein taldetan aritu izan zara?\nJungla Urbanaren ostean, Madrilgo neska batekin Cekateam taldea sortu nuen; kontzertu dezente eman genituen. Ordutik, gaixotasun bat dela eta, urte asko egon naiz agertokietatik kanpo. Aurten, bakarlari moduan bueltatu naiz, La Basu moduan, Aire es vida diskoarekin. Zazpiehun ale saldu dira jadanik.\nRapak badauka lekurik eta entzulerik Euskal Herrian?\nNire lehenengo kontzertua euskal rap talde batekin izan zen, Selektah Kolektiboarekin, Hernanin, duela urte asko. Nik, halere, gaztelaniaz abesten nuen. Rapa euskaraz egitea gauza arraroa zen. Gaztelaniaz, frantsesez, ingelesez bai, baina euskaraz? Geldirik egon da kontua, baina duela bost urtetik hona talde pila bat atera da. Jendea konturatu da euskaraz abestuz beste leku batzuetara heldu gaitezkeela. Mundu itxia da berez, eta orain zabaltzen hasi da. Horretan, hizkuntzak ere asko laguntzen du.Rap\nZein da rapa egiten duten emakumeen egoera?\nOso gutxi gara. Ni hamar urte ibili naiz bakarrik. Hemen ez da inoiz egon rapa egiten duen emakumerik. Probatu dute batzuek, baina ez dute jarraitu. Duela hiru-lau urte jendea animatzen hasi da, baina oso astiro doa kontua. Raparen mundua matxismoz beteta dago. Tipo beltza autoan, eta, ondoan, emakumea bikinian. Horixe da kanpotik saldu diguten irudia. Ez baduzu gehiago ikertzen, hori da kontzeptua, eta kontzeptu hori apurtzea oso zaila da. Hitz gehienak ere bide horretatik doaz, eta kontzertu askotako jarrera ere horixe da. Bai hemen eta bai kanpoan. Rapa egiten dugun emakumeok beti ibili behar izaten dugu geure burua justifikatzen: nortzuk garen, nondik gatozen, noren lagun garen… curriculuma balitz bezala. Ezer gutxi aurreratu dugu. Halere, ni mutilekin rapean aritu izan naizenean, ez dut inolako arazorik izan.\nRap feministarik badago?\nFeminismoa orain Euskal Herrian gogor dabil, eta emakume asko feminismotik atera dira rapa egitera. Ez da nire kasua: ni kaletik atera naiz. Emakumea izanda, feminismoaren inguruko mugimenduak bultzatzen ditut, noski, baina nire hitzek ez dute hitz egiten feminismoari buruz. Aurten Bartzelonako La Rima Hip Hop Fest jaialdian egon naiz, eta emakumezko rap abeslari feminista ugari ezagutzeko aukera izan dut. Rap feminista goraka doa; emakume asko ekarri ditu rap mundura.\nZeri buruz mintzo zara?\nRapa oso musika estilo borrokalaria da, aldarrikapen askokoa. Gertu ditudan gauzen inguruan hitz egiten dut; oso rap pertsonala da nirea. Pentsatzen ditudan gauzak defendatzen ditut. Diskoko lehen kanta Libre da; izan ere, niretzat musikan libre sentitzea garrantzitsua da. Kanta guztiak gaztelaniaz dira, beti gaztelaniaz idatzi izan dudalako; kanta bakarra dago euskaraz. Datorren urtean euskara hutsean disko bat argitaratzeko asmoa daukat. Erronka itzela da niretzat.\nEskina Femenina taldearen arduradun eta Bazter Fest jaialdiaren sortzaile ere bazara. Zer dira?\nGizonezkoen rapa edozein lekutan aurki daiteke, baina emakumeena ez. Konturatu ginen geure burua ikusgarri bihurtu behar genuela, eta emakumezko erreferenteak behar ditugula. Facebooken emakumezko rap kantarien bideoak igotzen hasi ginen, emakumea izanda ere rapa egitea posible dela erakusteko. Bi urte daramatzagu Eskina Femenina proiektuarekin. Idazketa tailerrak egiten ditugu, Irola irratian ibiltzen gara Emarock proiektuarekin, hedapena eta laguntza ematen diegu rapa egiten duten emakumeei… Gure xedea rapa emakumeen kontua ere badela erakustea da. Jendeak gure mundu arraro hori ezagutzeko jaialdia da Bazter Fest. Ematen du askori izua eragiten diola eta!\nKategoria A eredua, Berria egunkaria, D eredua, DBH 3. eta 4. mailak, Elkarrizketa, Etika eta Filosofia, Euskara, Gizarte Zientziak, Gizartea, Kultura, Musika, Sailkatugabeak, Tutoretza, etiketak Bilbo, Eskina Femenina, La Basu, Pello A. Zuazo, Rapa eta emakumeak by liburutegia. Gorde lotura.


2020-2021 Robotika Hezitzailea hezkuntza-eskaintza - Habilitas Creative Play\n2020-2021 Robotika Hezitzailea hezkuntza-eskaintza\n2020-06-10 /in berriak /by itziarmar\nLokalean Robotika Hezitzailea ikastaroekin hasteko asmoa dugu urrian, betiere osasun-egoerak horretarako aukera ematen badigu eta uneoro ezartzen diren osasun-arauak eta -neurriak betez. Aurten talde gehiago eskainiko ditugu, errazago izango dezazuen eguna aukeratzea. Gainera, lokala ere egokitu dugu, eta segurtasun handiagoa eskaintzeko handitu egin ditugu klaseak emateko eremuak.\nTalde txikietan egiten dugula lan, 6 eta 12 ikasle bitartean, eta familien beharren arabera, taldeak beste modu batera antola ahal ditugu edo beste talde batzuk sortu.\nIzena emateko epea ireki dugu uztailaren 20ra arte. Horren arabera, ikusiko dugu zein talde osatzen diren eta familiei esango dizuegu. Irailean berriz irekiko dugu epea bete gabe gelditu diren taldeak osatu arte.\nGurekin jolastu eta ikasi nahi baduzue, izena eman dezakezue gure web orrian Izena eman atalean.\nAhal badugu, irailean bilera egingo dugu, baina zalantzarik baduzue, gurekin jarri kontaktuan.\nBihotz-bihotzez, mila esker eta primeran pasa udan!!!\nTags: beebot, Scratch\nhttps://www.habilitas.eus/wp-content/uploads/2020/06/portada-blog-eus-02.jpg 800 1200 itziarmar https://www.habilitas.eus/wp-content/uploads/2019/01/logo-prueba.png itziarmar2020-06-10 12:21:082020-06-10 13:55:342020-2021 Robotika Hezitzailea hezkuntza-eskaintza\nHabilitas Creative Play. Robotika Hezitzailea


Giza genoma - Wikipedia, entziklopedia askea.\nGiza genoma gizaki baten informazio genetikoaren bilduma da. 30.000 gene inguruk osatzen dute, hasieran uste zen baino pixka bat gehiago (lehenengo ikerketen arabera, kopuru hori 20.000-25.000 gene ingurukoa zen ). Genoma gorputzaren DNA guztia da. Genoman gorputza eraikitzeko behar den informazio osoa dago; proteinen sintesian gauzatzen den informazioa, alegia. Zelula nukleoan dago kokaturik, 46 kromosometan.\nGiza kariotipo arrunt baten irudikapen grafikoa\nGiza genomak 3.200 milioi base pare ditu, gutxi gorabehera. 30.000 gene inguru daudenez, 100 milioi base pare hartzen dituztenak, esan daiteke 3.200 milioi base paretik %3,2 bakarrik hartzen dituztela gene funtzionalek . Proteinak kodetzen dituzten DNAren zati horiei exoi deritze. .\nGiza Genomaren Proiektua, gizakiaren 23 kromosometan dagoen DNA guztia ezagutu nahi zuena, 1990ean hasi zen. Munduko laborategi askok parte hartu zuten egitasmo erraldoi horretan, modu koordinatu batean lan eginez. 2001ean Human Genome Project eta Celera Corporation erakundeek giza genomaren lehenengo zirriborroa aurkeztu zuten . Hala ere, 2004ra arte ez zen argitaratu giza genomaren sekuentzia ia osoa, 25.000 gene baino gehiago identifikatuz.\n2016an zientzialariek beste urrats garrantzitsu bat eman zuten giza genoma laborategian sintetizatzeko asmoa iragarri zutenean (Giza Genoma Idatziaren Proiektua) .\nGenoma garai honetako zientziaren esparru nagusitzat hartu da. Azido nukleikoen (DNA eta RNA) funtzioa eta egitura argitu zen heinean, kodetzen duten informazioa irakurtzeko irrika sortu zen. Azken urteetan gizakion informazio genetikoa eskuratzeko proiektuari heldu diote zientzialariek. Tarte horretan, diru asko mugituko duen beste edozein gai bezalaxe, lehia politikoak, komertzialak, etikoak eta zientifikoak sortu dira.\nZientziaren historian 2000. urtea giza genomaren sekuentziarena izan zen. Gizakion zelula guzti-guztiek duten informazio genetikoa irakurri zela aldarrikatu zen. Informazio horren barne, gizaki osoa egiteko behar den guztia zehaztuta dago.\nLaborategi askotako lana biltzen zuen proiektu handi bat izan zen kontuaren jatorria. Diru publikoarekin babestu zen eta Human Genome Project (HGP) izena eman zitzaion. Geroago, hango langile batek sortutako enpresa pribatu batek, Celera Genomics enpresak, beste metodologia lasterragoa erabili zuen helburu berarekin. Bi erakunde horien lanaren eta lehiaren ondorioz, giza genomaren informazioa irakurtzen bukatu zutela iragarri zuten. Lana ez zegoen bukatuta, baina iragarpena bien interesetarako egokia zen.\nZientzialarientzat nahiz gizartearentzat giza genomaren proiektuak ondorio asko erantsita ekarri ditu. Gaurko gaixotasun nagusiekin, klonazioarekin, antropologiarekin, eboluzioarekin, auzitegi zientziarekin eta beste hainbat esparrurekin zerikusia handia du genetikak. Horretaz gain, arazo etiko eta soziologiko berri asko sortu ditu.\nHala eta guztiz ere, genoma ezagutzea zientziarentzat aurrera pauso handia da, ikerketa berri askotarako ateak zabaldu dituelako. Genomaren informazioa bera ez ezik, informazioaren egitura eta antolamenduak ere ezusteko asko ekarri die biokimikariei. Oraindik ere analisia ez da bukatu, izan ere, hasi besterik ez da egin.\nGenomarekin zerikusia duten gogoetak, beraz, esparru guztietara zabaldu dira. Hemen, aldiz, eduki gutxi batzuetara mugatu beharko gara.\nSakontzeko, irakurri: «Genoma»\nPlaneta honetan behintzat, bizia proteinetan eta azido nukleikoetan oinarrituta dago. Azido nukleikoak, DNA eta RNA, proteinak egiteko informazioa gorde eta kudeatzen dute. Proteinak sortzeko kodea berez DNAn dago, kode genetiko deritzona da . Informazioa DNA-tik RNA-molekula batean kopiatzen da (transkripzio izeneko prozesuan) eta erribosometara garraiatzen da. Han beharrezko zatiak hautatu eta elkartu egiten dira proteinak sortzeko (itzulpen izeneko prozesuan). Proteinek gorputzeko prozesu guztiak egingo dituzte, azido nukleikoen sintesia eta kudeaketa barne.\nZelulen antolaketa hori ikusita, zientzialariek genomaren kodea ulertzeko eta irakurtzeko proiektuak garatu zituzten. DNA-puska batean zegoen sekuentzia proteinak nola kodetzen zuen aspaldian ulertu zuten. Morse hizkuntza balitz bezala, DNAren baseak hirunaka aminoazido jakinen kodeak osatzen dituzte. Hurrengo urratsa genomaren sekuentzia guztia irakurtzea zen. Horretarako, DNA zelulen nukleotik erauzi behar da, han bilduta baitago.\nIzan ere, zelula guztiek izakiaren informazio osoa dute, erabili behar duena zein behar ez duena. Adibidez, pertsona baten begietako kolorea zehazten duten geneak begietako zeluletan ez ezik, gibelaren zeluletan ere badago. Gibelak ez du informazio hori erabiliko, baina hantxe dago. Eta gorputzaren zelula guztietan dagoenez, ikertzaileek odol- edo semen-lagin bat nahikoa dute genoma erauzteko.\nKomunikabideen saltzeko irrikak sustatuta handikeria asko argitaratu dira giza genomari buruz. Baina biokimikariek kontuz ibiltzeko behin eta berriz aholkatu zuten. Genoma ezagutzeak ez dakar giza biologiaren kontrola.\nHori lortzeko, gutxienez, genomak kodetzen dituen proteinak identifikatu, bakoitzaren egitura eta funtzioak zehaztu eta proteinen arteko elkarrekintzak ulertu egin behar dira. Hori guztia eginda ere, kontrol osoa izatea zaila izango da.\nZertarako balio du, bada, proteomak?\nProteoma gorputzeko proteinen multzoa da eta proteinak, oro har, biziaren erreakzio kimikoak errazten dituzten molekulak dira. Odolean oxigenoa garraiatzen duen molekula eta glukosa zelula barruan zatikatu egiten duena, zeluletan zein konposatu sar daitezkeen erabakitzen duena eta beste asko proteinak dira. Adibide asko dago. Gaixotasun asko proteinaren batek ez duelako lana ondo betetzen sortzen dira. Beraz, bai medikuntzan, biologian nahiz kimikan aurrerapen handiak izango lirateke proteomaren funtzionamendua ulertuz gero.\nGiza proteoma proteina askoz osatuta dago eta horixe da arazoa. Gainera, proteina bakoitzak lan egokia egiteko zeinekin elkartu behar duen jakitea ezinbestekoa da.\n↑ International Human Genome Sequencing Consortium (2004).Finishing the euchromatic sequence of the human genome.\n↑ Aldaba, J.; Lopez, P.; Pascual, M.M.; Urzelai, A.: Biologia 2. Batxilergoa Elkar (2006) 259 orr. ISBN: 84-9783-222-1\n↑ International Human Genome Sequencing Consortium Publishes Sequence and Analysis of the Human Genome 2001eko otsaila\n↑ Pollack, Andrew (2016ko ekainaren 2an) Scientists Announce HGP-Write, Project to Synthesize the Human Genome The New York Times\n↑ Genetic code Encyclopaedia Britannica\nGiza Genoma Proiektua Euskadi.eus\nGiza genoma proiektuaren itzulkinak Zientzia.eus (2013)\nGiza genomaren entziklopedia Zientzia Kaiera\n(Gaztelaniaz) Irudiak[Betiko hautsitako esteka] www.fluvium.org gunean\n(Gaztelaniaz) Irudiak[Betiko hautsitako esteka] www.explora.cl gunean\nMultimedia: Human genome\nAzken aldaketa 20 otsaila 2021(e)an, 21:36(e)tan\nOrriaren azken aldaketa: 20 otsaila 2021, 21:36.


Albisteak Logikalinek, berriz ere, La Real-eko Enpresa Txapelketa batean kalifikazioa lortzen du\nLogikalinek berriro ere ematen du bere taldearekin La Realeko Enpresen Txapelketan\nUrtero bezala, Real Sociedad Fundazioaren torneoa izan zen atzo, Zubietan. Gipuzkoako ia hogei enpresa aritu ziren, euripean; haien artean, Abaltzisketakoak. Aurreneko bi partiduak berdindu egin zituzten eta azkenekoa galdu; finalerdietatik pausu batera geratu ziren.\nGure talde mistoa, Mikel Etxarri Euskal selekzioaren entrenatzaile ohia harmailetatik etengabe animatzen ari zitzaiola, bereak eta bi eman zituen CIE Legazpiren aurka, BM Supermercadosen aurka eta, azkenik, Bokado Bengoaren aurka; azken hori izan zuen talderik gogorrena. Euria goian behean aritu zen, batez ere aurreneko partiduan; baina gure talde berde-beltza ez zen geratu eta, husnako bi berdinketen ostean, Bokadoren aurkako partidua iritsi zen, hiru partiduetatik interesgarriena eta konplikatuena.\nAzkeneko partidua oso borrokatua izan zen, bi eta bat amaitu zen, eta Logikalinek finala oso hurbil izan zuen. Argi geratu zen gure taldea zelai gainean arreta-zerbitzua ematen bezain ona dela.


Ondarerako gazta bideak - Arruazu - Guaixe.eus\nBeleixe Irratia 2019-02-09 12:20\nMendian barna lasterka eginez Aritz Ganboa de Migelek Arruazu eta Izaba lotuko ditu lastailean, egun bakar batean, berak egindako gazta bat aldean duela. Erronka horren bidez “gure ondare material eta ez-materialari balioa eman” nahi diote.\nAritz Ganboa de Migel arbazuarra artzaina da, gaztak egiten ditu. Eta mendi-lasterketetan aritzen da. Natura, landa eremua eta kirola batzen dituen erronka eginen du aurten: bere artzain jatorria diren bi herriak, Arruazu eta Izaba, mendian barna laster eginez lotuko ditu. Behin Izaban, berak motxilan eramandako Idiazabal jatorri izendapeneko gazta Erronkariko jatorria duen beste gazta batekin trukatuko du. Lastailean eginen du erronka. Baina ez da erronka pertsonala, kolektiboa baizik. Inguratzen gaituen giza, kultur, ingurune, paisaia, ekonomia, historia, gastronomia… ondarean oinarrituko da. Azken horiei behar duten balioa ematea baita erronka horren ardatza, lasterketarekin batera, Bideak izeneko dokumentalean jasoko dena. Hartan jende askok bere burua islatua ikusiko duela espero dute sustatzaileek.\nErronka zabaltzen hasiak dira eta Ganboak “lehenik eta behin” eskerrak eman ditu, “benetan. Aurretik ere, baina eta hau guztia publiko egin ondoren Sakanatik, baita kanpotik ere, zenbat mezu jasotzen ari garen laguntza eskainiz, eta animo mezuak. Hasieran halako oihartzunik ez genuen espero. Benetan, eskertu beharra daukat”.\nAlbi gaztandegiko artzain arbazuarrak Beleixe Irratian (FM 107,3 edo www.guaixe.eus) adierazi duenez, “erronka esaten erraza da, egiten ez da hain erraza”. Esaldi bat dago erronkaren oinarrian: izan zirelako gara, eta garelako izanen dira. “Bi gazten artean historia eta istorioa daude” gaztigatu du Ganboak. Bata, berea, Idiazabal jatorri izendapena ordezkatzen du. Izabako Marengo Bordakoak, berriz, Erronkari jatorri izendapena. “Gure artzaintza ereduan ezinbestekoa den latxa ardia beharrezkoa da. Latxa ardiak gure inguruan milaka urte daramatza eta egindako lanagatik daukagu daukagun natur eta kultur ondarea, guztia”. Erronkaren bidez Ganboak “landa-eremu hori eta han opatzen ditugun baliabide guztiei baliagarritasuna” eman nahi die. “Beti ere, begiratuz zer izan garen, zer garen eta zer izan nahi dugun”.\nArbazuarrak gaztigatu du berea ez dela bakarkako erronka bat, kolektiboa baizik: “hausnarketa txiki bat egin nahi dugu. Hau nire istorio bat bezala hasi da, baina, azkenean, nire istorioa denona da. Nire istorioaren partea ez litzateke besteen istorioaren parterik gabe. Eta aldrebes. Herri bat, komunitate bat, hizkuntza bat, ondarea… balioa ematea”. Berak eginen duen mendi-lasterketa hori aipatutako guztiei “aurpegia jartzeko” balioko du. “Harrikazoa” den erronkan “Sakana garatzenek eman didan ikuspegiak eta nire jatorriei balioa emateko nire buruak zuen beharrak bat egin dute”.\nErronkaren abiapuntu bat\nEkimenak bi abiapuntu ditu. “Bat nire istorio pertsonala da. Hor dago nire jatorria. Bai ogibide, bai bizimodu, bai lurralde aldetik, Izabak eta Arruazuk ordezkatzen dute. Nire amaren partetik Izaba eta aitaren partetik Arruazu. Ogibide aldetik, bi familia horiek, nahiz eta gero garapen desberdinak izan, artzaintza izan dute abiapuntu. Errealitate hori euskal herritar asko edo gehienona da. Artzain herri bat izan gara eta hortik eraiki dugu gaur egun daukagun herria. Eta artzain izaten jarraitzen dugu”.\nGeologia ikuspegitik tolestura berekoak dira Aralar eta Pirinioak. Baina geografikoki ez. “Tolestura hori zeharkatuko dut. Erakutsi nahi dudana da denok garela historia horren parte eta historia horrek ibilbide desberdinak eman ditu, iritsiera desberdinak: badaukagu hiria, herria, herri mota desberdinak, eskualdeak… Hor ondare bat eraikitzeko gai izan gara eta balioa eman nahi diogu”. Hori izan da erronkaren abiapuntu bat.\nBigarren abiapuntua Sakanan bizi eta lan leloan du oinarria. “Horren harira oso dinamika interesgarria sortu zen, ni ere asko busti nauena: garapen estrategikorako plana da. Eskualde, herri bezala, gutxi gorabehera lortu dugu zer izatea nahiko genukeen. Horretarako, oso garrantzitsua izan da zer izan garen pentsatzea eta zer nahi dugun horretan ere pentsatzea. Hor makina bat lan egin dugu. Sakana, lehenbizi, sakandarrondako balio bezala jarri dugu. Baina, gainera, konturatu gara balio horiek beste komunitateekin, beste herriekin, Euskal Herriarekin eta munduarekin ere partekatu ditzakegula. Horrek bizia eman diezaioke Sakanari. Beti ere, Sakanak bizia baldin badu”.\nHorrek markatu egin zuen Ganboa eta erronkaren bidez “ondare hori” bilatuko du. “Ondare horretan zer baliabide dauzkagun: giza-, teknika-, jakintza-, azpiegitura-baliabideak. Hori guztia komunean jarri. Eta komunean zeinek jartzen du hori, pertsonek. Pertsonok gure lan-, militantzia-, giza harreman-, kirol-esperientzietan bat egiten dugu. Hor giza-baliabide batzuk artikulatzen dira eta horiek gabe erronka hau ezinen da egin”.\nAipatutako ondarea jasotzeko dokumentala eginen dute. Haren haria Ganboaren erronka izanen da. “Baina barruan dauden eduki guztiak eraikitzen joanen eta jaso eginen dugu”. Horretarako, web orri bat erabiliko dute. Hartan jasotako istorioak eta ondarea agerian utziko dute: “ikus-entzunezko pilulen bidez ondarearen inguruko bilketa lan hori ezagutaraziko dugu: nire prestakuntza (elikadura, kirola, fisioterapeuta). Kasu horretan atzean dauzkagun baliabideak ezagutaraziko ditugu. Sakanaren kasuan, adibidez, Xalok-ek bat eginen du gurekin. Haiek izanen dira nire prestakuntzaren arduradunak. Haiek gabe ezinen nuke halako erronkarik planteatu”.\nGanboak ibilbidean opatuko dituen istorio eta bitxikeriak ere zabalduko dituzte. Esaterako, Aralarko larreetan artzainek pilotan jokatzen zutela. “Amaia Palauk Araiz ibarreko hizkuntzaren ikerketa egin zuen, baina inguruko ohitura eta usadioen artean ikusi zen eta, oraindik, hor dago ondare bat. Eta zein lotura duen pilotak gure eskualdean, Euskal Herrian, eta gure mendiko larreak eta artzaintzak. Uztarketa hori ere erakutsiko dugu”. Edota jentil-harriak. “Aralar, gure ingurunea, jentil-harri gehien dituen inguruetako bat da. Nola oraindik harri-jasotzeak kirol forma duen. Erronka horrek duela milaka urtetik erakarri gaitu”. Jakina, bi gazten jarraipena eginen dute.\nHoriek guztiak web orrian ikus-entzunezko moduan agertzen joanen dira. Horretarako, talde lanean aritu beharko du Ganboak. “Helburua dokumentala izanen da. Dokumentalean nire helburu pertsonala izanen da erronka betetzea. Baina, gainera, istorioak ere helburu izanen dira. Eta istorio horien jarraipenerako jendearen elkarlana izanen da. Azkenean hau mugimendu bat bihurtzea nahi dugu. Mugimendu horrek, azkenean, hainbat helburu izanen ditu, nik erronka bete edo ez, helburu horiek euskarri batean bilduko dira, dokumentala. Bitartean web orritik jarraipena eginen da”.\nGanboak gaztigatu du horren guztiaren atzean ez dagoela bera bakarrik. “Dokumentala denez helburua, Xabier Unanua irurtzundarraren ekarpena. Buruan nuena kontatu nion eta berarekin partekatzean forma hartu zuen. Proiektuan bai edo bai sartuko zela esan zuen. Aurrera egiteko prest zegoela. Haren lana honen atzean ere badago. Xalok bera ere, nik beharko nuelako prestakuntza bat. Euren burua eskaini zuten”. Eta ekimenarekin bat egin dute Idiazabal eta Erronkari gazten jatorri izendapenak, Reyno Gourmet edota Sakanako Garapen Agentzia. “Honen atzean badago zilegitasun bat, ni gainditzen nauena. Dagoeneko ezin dugu nire proiektuaz hitz egin. Hitz egin behar dugu Bideak dokumentalaz, eta han Aritz bat izanen da. Eta espero dut bat oso txikia”.\nBeti esan da artzainek pentsatzeko beta asko dutela eta Bideak dokumentalaz ari garela atzean hausnarketa sakona duen proiektu batez ari gara.\nAritz Ganboa eta Xabier Unanua.\nEduki horiek guztiak egiteko dagoeneko lanean ari dira. “Baina horrelako lan bat aurrera ateratzeko dirua ere ezinbestekoa da”. Dagoeneko inguruko entitateetara jo dute proiektua ezagutarazteko. “Zati bat egin dugu, orain bigarren fasean sartuko gara”. Egitasmoarekin bat egin nahi duen jendeari protagonismoa eman nahi diote. Esaterako, pertsona bat zati batean Ganboarekin korrika joan daiteke, “bere kirol gaitasunak aukera hori ematen diolako. Baina, agian, horrela parte hartu ezin duen pertsona batek diru bilketa kolektiboa edo crowdfunding-a ere badago www.bideakdokumentala.eus web orriaren bidez.\nEgindako diru ekarpenaren arabera onura gehiago izanen ditu emaileak. “Proiektuak ekonomikoki bultzada behar du. Gero eta indar gehiago baldin badugu, gauzak, seguraski hobeki eginen ditugu. Benetan lan txukun bat egiteko, jendearen diru-ekarpenak ezinbestekoak izanen dira”.\nAzken dei parea ere egin ditu. Batetik, “nola edo hala, edozeinek bere burua erronka honetan ikusten badu, ekarpena eginez eta elikatuz, gurekin bat egin dezala. Ez dezala inolako lotsarik izan. Dena delakoa dela ekarpena egiteko modua. Hori indarra izanen da”.\nBestetik, “sakandarrei deia Pirinioetako eta Erronkariko jendearekin bat egiteko. Pirinioak benetako beharrak ditu. Gaur egun utzien dagoen Nafarroako eskualdeetako bat da. Uste dut gure eskualdeak eraikitzen ditugunean ez dugula ikuspegia galdu behar, beste eskualdeekin batera eraikitzen dugu, bestela, ezinen dugu aurrera egin. Beraz, gure eskualdeak, Nafarroak, Pirinioei zer eskaini diezaiokeen pentsatzen hasi behar dugu. Euren bidea egiten ari dira. Hori errespetatu behar da. Batu gaitezen eta ea erronka hau Izaban bukatzen denean sakandar pila batek bat egiten dugun egun horretan”.\nGanboak aurreratu duenez, Arruazutik Aralarrerantz joko du eta handik Izabara arteko bidea onduko du, berak egindako gazta aldean duela. Lastailean, egun bakarrean eginen du ibilbidea, gelditu gabe. “Udarako jakinen da zein ibilbide eginen dudan, eta zenbat denbora jarriko diodan nire buruari erronkan ibilbide hori egiteko”. Arbazuarrak azaldu duenez, erronka prestatu bitartean “elikatzeko bertako eta garaiko produktuak erabiliko ditut. Gure baserritarrek sortzen dituzten produktuak. Horiekin nutrizionistak nire elikadura zainduko du. Horrela, produktu horien atzean dagoen lanari, paisaiari, balioa emanen diogu”.\nEgurrezko koilara bat, tresna hutsa baino gehiago Ganboarendako. Bere amaren aldeko familia Izabakoa da. Birraitona artzaina zen. Aitaren familia Arruazukoa da eta aitaren lehengusua ere artzaina zen. distantziak distantzia, biek elkar ezagutzen zuten eta elkarrekin euskaraz hitz egiten zuten. Ondoren, Ganboaren aitonak egurrezko koilara batean bildu zuen bi artzainen arteko harremana. , eta harreman hori gogoratzeko eta ezagutarazteko gogoa piztu zitzaion Ganboari. Bere buruari erronka jarri zion horretarako: Arruazu eta Izaba korrika lotzea.


Zaborraren negozioa kolokan — Manu Robles Arangiz Fundazioa\nZaborraren negozioa kolokan\nMerkatuen eta Konpetentziaren Komisio Nazionalak (CNMC), bi urteko ikerketaren ondoren, 98,2 milioi euroko isunarekin zigortu ditu 39 enpresa, beraien artean ACS, FCC, Sacyr eta Ferrovial enpresa taldeak. Erresoluzio honek kolokan jarri du eraikuntza enpresa handi hauen negozio nagusia, zaborraren gestioa eta hiri saneamendua.\n26. Ingurumen Buletinetik\nCNMCren arabera, enpresa hauek sekretuan aritu dira konpetentzia printzipioaren aurka. Paktu sareen bidez aritzen ziren, bezeroen kontratuak beraien artean banatuz, nagusiki probintzietako hiriburuak. Ikerketako frogek erakusten dute funtzionatzeko modua oinarrizkoa eta lotsagabea zela, sarritan horrelako kontratu publikoetan hasi berriak ziren enpresentzat neurri zuzentzaileak hartuz.\nAurretik aipaturiko lau izen handiek, laurak sozietate kotizatuak, 72 milioi euroko isunak pilatzen dituzte, CNMCk ezarritako isun osoaren %75. Enpresa hauek itundutako praktikak beraien politika komertzialean errotuak zeuden eta batzuetan sabotaia argi bihurtzen ziren, beraientzat nahikoa irabazi eskaintzen ez zuten konkurtsoetara ez aurkeztu eta konkurtsoak esleitu gabe geratzeko paktuak eginez. Azken erresoluzioak 2000 eta 2013 urte bitarteko gertaera ez bidezkoak frogatutzat ematen ditu.\nEAEn eta Nafarroan urteak daramatzagu salatzen errauste plantak eraikitzeko gogo biziaren atzean interes ekonomiko handiak daudela, baita, enpresa multzo hauen negozioa kolokan jarri dezaketen hondakinen kudeaketarako eredu berrien kontra egiteko begi bistako ahaleginak ere.\nEnpresa hauek barne kodeak ezartzen zituzten, elkarteko kideek zer gerta lekiekeen jakin zezaten edo bakoitzaren bezeroak errespetatu beharraz gomendio kolektiboak eginez. Merkatuaren banaketak modu ezberdinetan forma hartzen zuen, aldebiko paktuak, askoren sozietateak edo aldi baterako enpresa elkarteen (UTE) bidez.\nMulten balioa, araua hautsi duten enpresa bakoitzak ikerketaren helburu izan diren merkatuetan urte hauetan izan duten negozio bolumenaren %3a bestekoa da: Urbaser (ACS) 23,2 milioi euro, FCC 16,8 milioi, Valoriza 15,2 milioi eta Cespa 13,6 milioiko isunekin zigorren rankinean lehen postuetan daude.


Ilunpetik argitara irten da Zeinke taldearen ‘Antiheroia’ | Musikharia | IRRATIA\n05 OCT. 2021 - 13:51h\nBizkaiko hirukotea dira Zeinke taldea osatzen dutenak. Hainbat urteko itzalaldiaren ostean, berriz ere kantuak sortu eta disko laburrarekin datoz oraingoan, ‘Antiheroiak’ lanarekin. Jokin Uriarte, taldeko abeslari eta gitarra-jotzailea izan da MusikHaria saioan sei kantuko albuma aurkezten.\nHirukote indartsua osatzen dute Zeinke taldeko ‘antiheroiek’. (ZEINKE)\n«Luzaroan itzalean egotea zer den dakizunean soilik etorri zaitez…» esanaz irekitzen du Zeinke taldeak beren disko berria, ‘Antiheroiak’. Egunsenti baten moduan ulertu dugun abestia, baina Jokin Uriartek azaldu digu nondik datorren kantuaren muina: «Konfinamendu aurretik idatzitako abestia da. Guk talde moduan bizi izan ditugun azken bi urteak kontatzen ditu: zailtasun asko, kontzertu gutxi, norabide argirik gabe… Itzalean sartuta egon gara eta badirudi EP honen bitartez argi pixka bat ikusi dugula azkenean».\nDagoeneko bost urte pasa dira aurreko diskoa kaleratu zutenetik: «23-24 urte genituen, eta gure adinarekin eta denbora tarte handia da talde batentzat. Lanak, agendak ezin ezkondu, taldekide aldaketak… Gure asmoa ez zen hainbeste denbora pasatzea lan batetik bestera, baina jarraitu dugu».\nMikel eta Jokin dira taldean hasieratik dauden kideak, bata Lemoakoa eta bestea Zornotzakoa. Berak bizi diren inguruan ere entseatzeko-eta zailtasunak izan dituzte azken bi urteotan. «Urtebete egon gara gutxi gorabehera erabat geldirik. 2019 bukaeran edo 2020aren hasieran hamar bat kanta prest geneuzkan eta estudio bila hasi ginen 10-12 kantuko disko luze bat grabatu asmoz. Baina itxialdia etorri zen eta 2021 hasiera honetan, eta Lemoako gaztetxeari, esker elkartu gara berriz ere entseatzeko. Igorreko lokal publikoetan genbiltzan orain arte eta haiek itxita jarraitzen dute. Hortaz, eskerrak Lemoako gaztetxeari, lan luzea izan behar zuen EPa ongi lantzeko aukera eman digutelako estudiora sartu aurretik», kontatu digu Jokinek.\nHartara, normala mundua pikutara bidali nahi izatea ‘The end of the fucking World’ kantuan. «Izen bereko ikus-entzuneko batean oinarrituta dago abesti hau, Netflixen topatu daitekeen telesail batean hain zuzen ere. Hogei minutuko kapituluak dira eta maratoi batean ikusteko modukoa da ‘TOFW’. Hori bai, taldearen egoerari buruzko erreferentzia argiak gehitu dizkiogu. Britainia Handiko telesaila da, bertan bi nerabek gurasoak albora utzi eta ihes egitea erabakitzen dute eta horko istorioak kontatzen dituzte. Ez du momentu alairik, dekadentea da eta oso pesimista. Umore puntuak baditu, umore beltzekoak», azaldu digu Zeinke taldeko abeslari eta gitarra-jotzaileak.\nNeska-mutilen arteko istorioa denez, emakume ahotsa ere sartu dute kantu honetan: «Ni mutilaren paperean jarri naiz, telesaileko protagonistaren paperean, eta ingelesez abestuz Arantza entzun daiteke. Arantzak ez dauka musika talderik, baina Mikelen ezaguna da eta bagenekien kantatzea maite zuela, hortaz, animatu eta sartu da. Ingelesez abestu du, gainera, telesailari beste keinu bat egiteko», kontatu digu Uriartek.\nErreferentzia bat aipatuta, musika inguruan zer nolako tendentziei jarraika dabiltzan jakin nahi izan dugu. «Gehien entzun ditudanak azkenaldian Ezpalak, Biffy Clyro, Thrice edota Weezer dira. Hortaz haien eraginak akaso entzun daitezke abestietan». Diskoari izena ematen dion ‘Antiheroiak’ abestia power pop kantu bat da baina sekulako ekoizpena duena: «Fender jaguar bat da gitarra printzipala, efektu ugarirekin, baina horrez gainera akustika bat, sintetizagailuen koltxoi bat ere badu, ahotsak ere bai, Urtzik kaxa-erdiko gitarra batekin eta pedal arraro batzuekin geruza batzuk ere sartu zituen… Abesti honetan sekulako ekoizpena dago. Kantuek estudioan berez beste maila bat hartzen dute, baina honek hartu duen dimentsioa sekulakoa da. Urtzik ere kantuen egituratan lagundu du eta salto handia eman du diskoak. Aurreko lanean ere elkarrekin aritu ginen eta gure onena ateratzen dakiela esan dezakegu eta ziur etorkizunean ere elkarrekin lanean jarraituko dugula».\nUrtzi Iza azkenaldian bogan dagoen teknikari horietakoa da, ikusi besterik ez dago zeintzuk sartu diren bere estudioan edota zuzenekoetan noren teknikari lanak egiten dituen. Baina hasi, Zeinke proiektua abian jarri zeneko garaian hasi zen teknikari lanetan. «2016an Urtzi ere hasiberria zen grabaketa kontuetan. Enkore taldean egiten ari zena ikusi nuen, beren taldeko ekoizpenean ere eskua sartzen ari zela ikusi nuen. Estudioa ireki zuela jakitean, berarekin harremanetan jarri nintzen. Ideia pila bat botatzen ditu eta aurretik sortutako lana hobetzeko izaten diraa, hortaz, ekoizle lana ere egiten du eta taldea hobetzen laguntzen du», nabarmendu du Uriartek.\nTaxi Driver gogoan\n‘Antiheroia’ izenarekin bataiatu dute diskoa, baina zein da antiheroi perfektua Jokin Uriarterentzat? «Zinema munduko erreferentzia asko egiten ditut abestian, baina Taxi Driver pelikulako Travis izan daiteke antiheroi perfektua». Umetan ipuinetan ikasitakoa zentzua orain artzen duela aipatzen dute eta horrela azaldu digu Uriartek esaldi hori: «Heroi perfektuaren ereduarekin apurtu eta antiheroiaren figura aurrera ekarri nahi izan dugu, denok pixka bat antiheroi bagarelako egunerokoan. Entzuleak errazago ikusten du bere burua antiheroi horren paperean, gainera».\nKontraesanekin bizi edo aurre egitea zer ote den bidea galdetu diogu Uriarteri, diskoko pasarte batean kontraesanekin bizitzen ikasi behar dela aipatzen duelako: «Kritika bat da eta autokritika baita. Denok iritziz aldatzen dugu, gaur pentsatzen dugun hori ez dugu zertan bihar pentsatu eta hori ere sanoa delakoan nago. Ez naiz gehiegi filosofatzen hasiko». Stoner kutsua duen abestia da ‘Kontraesanak’. «Esan dezakegu abesti hau dela aurreko diskotik lotura gehien duena. Gitarra pisutsuak, ilunagoak, gogorragoak… Kantu hau ere nire kontraesanen barruan sartzen da», esan digu irribarrez Uriartek.\nMinari ekintzekin erantzuteko esaten du, ordea, ‘Estatu kolpea’ abestian, disko barruan aurkitu dezakegun kontraesana bihurtuz. «Barne gatazkei aurre egitea eta zu eroso sentiarazten zaituen horrekin egotea eta eroso sentiarazten zaituen hori egitea aldarrikatzen dugu abesti horrekin», dio Uriartek. ‘Itzalean’ kantuak ere mina aipatzen du, lehorte batean izan direlako. Baina lehortean oasirik ez begien bistan: «Diskoak harrera ona izan du momentuz, argia ikusi eta bizpahiru astetara. Baina ez dugu hiru hilabeteko birarik iragartzeko. Lemoan eman genuen kontzertu bat eta orain Ahotsenean egotea da gure nahia. Gure moduko taldeak ez dira aretoen ez eta udalen ekintzen parte izaten. Txosna-gune, gune autogestionatu, asanblada, gaztetxe… halakoak dira gure espazioak eta badirudi martxan hasiko direla, baina itxaron egin behar».\nDisko labur honetako kanturik zuzenena ‘Galdu denbora’ deiturikoa da, kritika ugari barnebiltzen dituena Uriartek kontatu digunez: «Kantu gordinena da eta zuzenena. Zenbat denbora galtzen dugun sare sozialekin, telebistekin… finean, garrantzirik ez duten gauzekin eta bitartean Altsasukoak kartzelan. Guk ere jakina ematen diogula garrantzia sare sozialetan egoteari, ikusgarritasun handia ematen diotelako gureari bezalako taldeei. Baina ez dut uste sareetan egon gabe ez zarenik existitzen; hori bai, duela 10-15 urte eduki ez genezakeen erakusleiho bat dira guretzat. Eta ez dugu halako arrakastarik haietan e? Baina gure musika ezagutarazteko modu bat da eta ikusita inguruko komunikabideetan zein den tendentzia, sare sozialik gabe kondenatuta egongo zen gure taldea, tamalez», salatu du Uriartek.\nDiskoak euskarri fisikoan kaleratu dituzte eta hurrengo kontzertuetan, eta Durangoko Azokan egoteko modurik badute, eskuratu ahal izango da, aurrez-aurreko salmentan sinisten dutelako. «Azalean Erika Barrenetxearen artelan bat ikusi daiteke. Akuarelak erabilita egindako diseinu bat da, gero digitalizatu duena. Guk kobazuloaren eta antiheroiaren ideia eman genion eta berak maisulan hori egin du», aipatu du Zeinke taldeko abeslariak.\nKobazulotik irten da ‘Antiheroia’, orain barruan duen musika plazara eramatea baino ez zaio falta.


ARIAN C1 Ikaslearen liburua - Elkar hizkuntzak\nEtiquetas: azala C1 C1 Ikaslearen liburua metodoa\nArian C1, IKASLEAREN LIBURUA (+DVD) (+Erantzunak)\nARIAN C1 euskara ikasteko metodoa C1 edo antzeko goi-maila akademikora iritsi den euskara-ikasleari bere ezagutzak sendotzen, ziurtasun handiagoa lortzen eta komunikazio-esparru zabalagoetara iristen laguntzeko sortu da.\nBere kasa ikasi nahi dutenengan pentsatuta argitaratu bada ere, euskaltegietan zein irakaskuntza arautuan (goi-mailetako B eta A ereduetan) euskara ikasteko eta irakasteko lan-tresna baliagarria da.\nZortzi unitatek osatzen dute liburua, baina ez dira eskaintzen diren hurrenkeran burutu behar derrigorrez. Erabiltzaile bakoitzak erabakiko du ibilbidea bere behar edo premiaren arabera, eta batetik bestera salto egiteko aukera izango du. Unitate bakoitza gai baten inguruan ardazten da.\nUnitateetako jardueretako ikus-entzunezko, ahozko zein idatzizko testu gehienak errealak dira, eta ahalegin berezia egin da ahalik eta gutxien moldatzen.


1.334 lagunek lan bila segitzen dute eskualdean - Mendialdea - Erran.eus\nttipi-ttapa 2013-09-05 16:52\nLangabezia jautsi arren, langabezia-prestaziorik kobratzen ez dutenen kopurua goraka doa hilabetetik bilabetera\nAzkeneko zazpi hilabeteotako joera segituz, beheiti egin du langabetu kopuruak eskualdean abuztuan. Hilabete hondarrean 1.334 langabetu zeuden Doneztebeko Enplegu Bulegoan izena emanak, ekainean baino 22 guttiago. Beraz, %.1,62 jautsi da langabetu kopurua, Nafarroa osoko datuei erreparatuz, kopuruak murriztu egin dira.\nLangabezi-prestaziorik kobratzen ez dutenen portzentajea ere igo egin da. Joan den otsailean, adibidez, langabeen %41,66k ez zuen deus kobratzen, eta abuztuan, berriz, langabeen %45,65 ziren deus kobratzen ez zutenak. Ondoko koadroaren gainean klikatuz gero, herriz herri lanik gabe daudenak zenbat diren ageri da eta horietatik zenbat diren langabezi-prestazioa kobratzen dutenak eta zenbatek ez duten deus kobratzen.\nAdin tarteei erreparatuz, 25 urtetik beheitiko 102 gizonezko dira Doneztebeko Enplegu Bulegoan izena emana dutenak apirilean, eta 40 emakumezko. 25 urtetik gorako gizonezkoak 666 dira eta 586 emakumezkoak.\nArloei erreparatuz, nekazaritzan 31 langabe daude, industrian 258, eraikuntzan 173 langabe eta zerbitzuen arloak segitzen du kopuru altuenarekin, 813 langaberekin, hain zuzen. Lehendik lanik ez zutenak 59 dira.


Plaza de la Marina-(e)tik gertu Málaga-(e)n dauden aparkalekuak\nAparkaleku guztiak Málaga Plaza de la Marina\nPlaza de la Marina-(e)n aparkaleku bila ari zara?\nAurkitu zure aparkalekua Plaza de la Marina-etik gertu\nPLAZA DE LA MARINA(E)N APARKATU\nNon aparkatu daiteke Plaza de la Marina inguruan?\nPlaza de la Marina Erdiguneko Malaga hiriko auzoan karratu bat da. Da portuaren sarrera nagusia eta sorpresaz Palm aurrean dago, Alameda Principal alde batera utzi eta Malaga Park beste, Larios kalearen iparraldean batera.\nPlaza honetan Turismo Informazio Malagako Udalak zer den herri egin zure egonaldian buruz non zaie Bulegoaren aurkitu dezakezu. Plazaren atzeko aldean Cenachero, Malaga pertsonaia hiriaren ikur tipikoa estatua aurki ditzakegu. Gaur egun, lehen puntua itsas bidaiak direla ikusi Malagako portura irteera da.\nParkea Plaza de la Marina gertu\nGertu Plaza de la Marina, Malagako hirian, orduan eta aparkalekuak onena hiriaren erdigunean barrena autoa non aparkatu buruz kezkagarria gabe bat egin behar duzu. 2€/h izan da aukerarik onena erdigunera aparkatu Larios kaleko bost minutu besterik ez!\nAurkitu behar duzun aparkalekua Plaza de la Marina-etik gertu


Bertako produktuak sustatu gura ditu Turismo Bulegoak - Oñati - Goiena.eus\nBertako produktuak sustatu gura ditu Turismo Bulegoak\nIker Oñate 2018-01-12 12:35\nIaz, 50.000 bisitari ingururi egin zieten harrera herriko turismo egoitzek. Erronka berriak finkatu dituzte.\nUrtea bukatuta, baloraziorako unea iritsi da. Bada, Oñatiko Turismo Bulegoak egina du berea. "Oro har, pozik gaude lorturikoarekin. Erronka batzuk finkatu genituen; tartean, familiak eta lagun taldeak erakartzea. Esan dezakegu lortu dugula hori, turismo jasangarriaren testuinguruan, betiere", dio Ikerne Altubek, Oñatiko Turismo eta Garapen Agentziako arduradunak. Guztira, 50.000 bisitari inguru izan dira turismo egoitzetan. Azaldu du, gainera, gora egin duela herrian lotan geratzen den pertsona kopuruak. "Alor horretan, bilakaera izan du herriak. Autokarabanen gunea eta aterpetxea ditugu tartean", dio.\nHala, aurrera begira jarria da herriko Turismo Bulegoa. Eta bi erronka nagusi ditu finkaturik datorren urterako: herriko produktuen erakusleiho izatea eta www.oñatiturismo.eus webgunea garatzea –bertako zerbitzuen eta produktuen erreserbak ahalbidetzea, esaterako–. Hori horrela, eta bertako produktuen sustapenari dagokionez, Turismo Bulegoarekin harremanetan jar daitezen dei egin die Altubek herriko ekoizleei, "euren produktuez informatzeko". Horrekin lotuta, bi sustapen bide lituzkete aurreikusirik: "Produktuak bulegoan bertan saltzea edo horren inguruko informazioa eskaintzea, bisitaria ekoizlearengana berarengana joan dadin".\nTurismoaren bueltako nazioarteko azoka egingo dute urtarrilaren 17tik 21ra bitartean, Madrilen: Fitur. Eta, besteak beste, Oñatiko turismo eskaintza ezagutzeko aukera izango da han. Zehazki, Euskadi Basque Country markapean joango da hara.


Kalitatearen kudeaketa | Plastigaur\nPlastigaurrek kalitatea kudeatzeko, ingurumena zaintzeko, laneko arriskuak prebenitzeko eta elikagaien kaltegabetasuna bermatzeko sistema bat aplikatzen du, UNE-EN-ISO 9001/ 2015, UNE-EN-ISO 14001/2015, OHSAS 18001/2007 eta UNE-EN-ISO 22000/2005 nazioarteko arauen betekizunen arabera.\nPlastigaurren oso presente ditugu merkatuaren egungo beharrak eta bezeroak pozik egotearen garrantzia, eta horregatik puntu hauen arabera definitzen dugu gure kalitate-politika:\nEnpresako kulturan kalitatea ezinbesteko kontzeptu bezala txertatzea.\nElikagaien kaltegabetasuna. Lege-betekizun guztiak zorrotz betetzea, batik bat elikagaien kaltegabetasunari buruzkoak. Kontingentzia-planak ezartzea eta abiaraztea, azken kontsumitzailearen osasunaren gainean eragina izan lezaketen larrialdi edo arrisku-egoera potentzialak saihesteko edo kudeatzeko.\nGure barne-prozesuen eraginkortasuna une oro optimizatzea, etengabeko hobekuntzaren bidez eta hainbat adierazleren analisi sakona eginez.\nBeharrezko prestakuntza sustatzen dugu maila guztietan eta funtzio guztietan, eta guztiaren gainetik kalitatea oinarri duen enpresa-proiektuko parte-hartzea indartzen dugu.\nBat ez etortzeak deuseztatzeko edo minimizatzeko beharrezkoak diren prebentzio-neurriak eta neurri zuzentzaileak ezartzea.\nLaneko arriskuak prebenitzeko eta langileen lan-baldintzak etengabe hobetzeko politika aktibo bat aplikatzen jarraitzeko konpromisoa, OHSAS 18001 Laneko Segurtasuna eta Osasuna Kudeatzeko Sistemaren bidez.


Azaroak 23: Miley Cyrus | eleizaldemusika\nAzaroak 23: Miley Cyrus\nMiley Ray Cyrus 1992 ko azaroaren 23an jaio zen Nashivillen, Tennesse.\n2006. urtean famatua egin zen abeslari eta aktore hau, Miley Stewart pertsonaia interpretatzeagaitik, Hannah Montana telesailean .\n2007. urtean bere lehen diska atera eban, “Meet Miley Cyrus”.\n2008ko uztailean bere bigarren albuma kaleratu eban, “Breakout”, eta urrezko globora nominatua izan zan.\nBere autobiografiaren liburu bat idatzi eban 2009.urtean.\n2010. urtean bere hirugarren albuma plazaratu eban eta zortzigarren gelditu zan Billboard Hot 100eko zerrendan.\nMileyk, bere ibilbide guztian zehar hainbat Awards sari irabazi dauz.\nPosted by biotzf on 2013/11/23 in Efemeride musikalak, SARRERAK.


Ametsetako gizona (Gau beltzerako istorioa) – IKA Bloga\nAmetsetako gizona (Gau beltzerako istorioa)\nEstatu Batuetan, egun batean, psikiatra batek paziente berezi bat hartu zuen bere kontsultan. Saio hartan emakume gazteak azaldu zion behin baino gehiagotan gizon berarekin amets egin zuela.\nGizon hori burusoila zen, bekaiz zabalak eta ezpain finak zituen. Psikiatrak, entzun bitartean, erretratu bat marraztu zuen eta ez zion garrantzirik eman.\nHurrengo kontsultetan, bi pazientek kontatu zioten gizon batekin amets egin zutela. Psikiatrak bere marrazkia erakutsi zien eta paziaenteek ziurtatu zioten beren ametsetako gizona zela. Psikiatrak beste lankide batzuei bidali zien bere marrazkia.\nHilabete batzuk geroago pertsona gehiago hasi ziren gizon horrekin amets egiten. Psikiatrek webgune bat sortu zuten kasuak erregistratzeko. Handik denbora batera ikusi zuten gizon misteriotsua bi mila pertsonaren ametsetan sartu zela.\n(Gau beltzean, sutondoko gaubela girotzeko istorioa)\nPrevious: Erriberri, hilerri? (Turismo-tasei ateak zabaltzen) (C1.2, 2. eginkizuna, idatzia)\nNext: Izpirituen erasoa (Gau beltzerako istorioa)


Saint-Patrice (Indre-et-Loire) - Wikipedia, entziklopedia askea.\nFrançois AUGE (2014-2020)\n47° 17′ 11″ N, 0° 18′ 24″ E / 47.286388888889°N,0.30666666666667°E / 47.286388888889; 0.30666666666667Koordenatuak: 47° 17′ 11″ N, 0° 18′ 24″ E / 47.286388888889°N,0.30666666666667°E / 47.286388888889; 0.30666666666667\nSaint-Patrice (Indre-et-Loire) (Frantzia)\nSaint-Patrice (Indre-et-Loire) (Indre-et-Loire)\nBréhémont, La Chapelle-sur-Loire, Ingrandes-de-Touraine, Rigny-Ussé eta Saint-Michel-sur-Loire\nSaint-Patrice Frantziako udalerria da, Indre-et-Loire departamenduan dagoena, Centre eskualdean. 2013an 681 biztanle zituen.\n2007an Saint-Patrice udalerrian erroldatutako biztanleak 681 ziren. Familiak 284 ziren, horien artean 76 pertsona bakarrekoak ziren (20 bakarrik bizi ziren gizonak eta 56 bakarrik bizi ziren emakumeak), 104 seme-alabarik gabeko familiak ziren, 96 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 378 etxebizitza zeuden, 294 familiaren etxebizitza nagusia ziren, 62 bigarren erresidentzia ziren eta 22 hutsik zeuden. 363 etxeak ziren eta 8 apartamentuak ziren. 294 etxebizitza nagusietatik 236 bere jabearen bizilekua ziren, 45 alokairuan okupaturik zeuden eta 13 doan lagata zeuden; 6 etxek gela bat zuten, 27 etxek bi zituzten, 62 etxek hiru zituzten, 78 etxek lau zituzten eta 121 etxek bost zituzten. 259 etxek euren parking plaza propioa zuten azpian. 133 etxetan ibilgailu bat zegoen eta 134 etxetan bat baino gehiago zituzten.\nSaint-Patrice udalerriko biztanleria-piramidea 2009an .\n2007an lan egiteko adina zuten pertsonak 395 ziren, horien artean 296 aktiboak ziren eta 99 inaktiboak ziren. 296 pertsona aktiboetatik 267 lanean zeuden (146 gizon eta 121 emakume) eta 29 langabezian zeuden (17 gizon eta 12 emakume). 99 pertsona inaktiboetatik 44 erretiraturik zeuden, 24 ikasten zeuden eta 31 "bestelako inaktibo" gisa sailkaturik zeuden.\n2009an Saint-Patrice udalerrian 282 unitate fiskal zeuden, 651 pertsonek osaturik. Pertsona bakoitzeko diru-sarrera fiskalaren mediana urteko 17.602 euro zen. \n2007an zeuden 25 komertzioetatik, 1 erauzte enpresa zen, 1 janari enpresa zen, 5 eraikuntza enpresak ziren, 6 ibilgailuen saltze eta konpontze enpresak ziren, 5 garraio enpresak ziren, 2 ostalaritza eta jatetxe enpresak ziren, 1 finantziazio enpresa zen, 3 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 7 zerbitzu publikoetatik, 1 posta bulegoa zen, 1 ibilgailuen konpontzeko eta nekazaritza tresnetako lantokia, 1 igeltseroa, 3 margolariak eta 1 zurgina.\n2000. urtean Saint-Patrice udalerrian 19 nekazaritza-ustiategi zeuden, 420 hektarea erabiltzen.\nMultimedia: Saint-Patrice (Indre-et-Loire)\nBNF: 152577821 (data)